
Zahvaljujemo RSIZ-u, splitskom i bračkom SIZ-u u oblasti kulture, 
Hrvatskom narodnom kazalištu i Muzeju narodne revolucije iz Splita, 
što su pripomogli da se ostvari ova zamisao. Naše zahvale idu i na 
pjesnika Nikolu Milićevića, Marka Čurlina i njegovog sina, Stipu 
Kušćevića, Mariju Milićević, Franu Periša, Katicu Uvanović i mnoge 
druge, koji su svojim iskazima s puno volje pomogli da se skupi 
nekoliko dragocjenih uspomena na život u Blacima. Zahvaljujemo 
Tonću Vraničiću i Fabijanović Petritu, koji nam je i ovom prilikom 
pomogao svojim iznimnim žarom za bračku stvar, kao i svima onima 
koji su se na svoj način suživjeli s ovom malom izložbom koja je 
skrila u sebi zanose tolikih suradnika. 

POVJESTNE CRTICE O PUSTINJI BLACA 
Nikola Milićević Stariji 





BLACA: Valjda je mnogim ovo ime nepoznato. 


Tako se nazivlje prediel na podne otoka Brača u Obćini Nerežiškoj, a 
od varoši Nerežišća po prilici udaljen za šest kilometara, te se pro- 
teže preko dva kilometra dugom, na način rieke, vijugajućom se pro- 
dolinom među brdim do na more, gdje pak nastaje istoimena luka. 


Polovicom šesnestoga stoljeća dva svećenika, Matij Tomašević iz 
Duća i Grgur Martinović iz Zvečanja, Poljičani, pobjegav od turskoga 
zuluma, priđoše na Brač, te se utekoše Nadpopu Nerežišć, proseći 
njegovu zaštitu i pomoć. Don Juraj Drvodilić bijaše nadpop Nerežišć, 
i posjedovao je u dolini Blaca na obćinskom vlasništvu vinograda i 
starina, i kad mu se utekoše rečeni poljički popovi, a to godine 1550, 
ili 1551, on im pušti iste zemlje na uživanje, i dade im spilu Ljubito- 
vicu za stan, gdje su prije se zaklanjali težaci u vrijeme radje polja. 
Blaca su bila doprla po radu, štednji, pomnji i požrtvovanju svojih 
pustinjaka do prostranoga i jakoga posjeda; a obitelj je brojila do 
šesnest družbenika, od kojih pet Svećenika. Proizvod u vinu iznosio 
je do pet stotina barila godišnjih, a ovčije stoke bilo je do tisuća 
glava. 


Pod upravom Don Frane Nemčića, mjesto kojega u svim javnim i 
vanjskim poslima, isticao se je njegov brat Don Marko, dogodio se 
je nesrećni slučaj, bez ičije zloće ili krivnje, kako se dozna iz proce- 
sa, kojega je bila povela nadležna vlast u Prosincu 1724. Tada su iz- 
gorjele sve kuće i sve što se je u njima nahodilo: i pokućstvo, i kar- 
te i pisma i ostalo; ostale su bile same zidine. Nije pak bilo nikakove 
ljudske žrtve. 


Iztaknut se mora ovdje važan dogadjaj, od kojega potekoše sve dalj- 
nje nesreće i rasulo interesa Pustinje. Kako se je već reklo, nisu 
Blacki popi živjeli mirno i bez suprotivština, jer su se neprijatelji i za- 
vidnici množili, kako su oni napredovali u dobrostanju i probitcima, 
a iste Vlasti nisu znale kako da dojdu kraju svim tužbam i klevetam. 
Neprijatelji nadjoše napokon dobar oslon na Zakon koji je obstojao 
od g. 1605, kojim moralne Zadruge nisu mogle prisvajati nit kupovati 
nepokretna dobra na ime Zadruge nit Crkve, već samo kao privatna 
lajikalna dobra; a to jer dobra moralnih Zadruga i Crkava nisu podpa- 
dala javnim porezim, daćam i desetinam. Tim se zlobnici i nenavid. 
nici Pustinje okoristiše i tužiše, da Pustinjaci Blaca posjeduju veći 
dio dobara prisvojenih i nabavljenih poslje rečenog Zakona. Vlasti 
zavedoše iztragu, iz koje je proizteklo, da posjed dobrog diela dobara 
Blaca nije u suglasju sa Zakonom. 


Upravljao je tada s Blacim Don Marko Nemčić, već star, a nije bilo 
iko bi ga zamienio u poslovima izuzam Don Ante sinovca, komu se 
je morao povjeriti posao. Krene dakle ovaj put Mletaka, opskrbljen 

sa svom potrebom; a već je bilo ugovoreno da radi na svoje ime, da 
izbjegne nesrećnom Zakonu od 1605. Don Ante dodje u Mletke i nad- 
je čovjeka u Dok. Anti Tešti, kojemu povjeri posao, ovlastivši ga, da 
kupi za njega dobra Blaca, koja su se prodavala pri trećoj Dražbi 19 
Svibnja 1749; i isti Tešta kupi za Don Antu Nemčića dobra rečena za 
svotu od tisuća i deset cekina i devedeset cekina za troškove. Ovaj 
dogadjaj ustravio je Pustinjake. Nije im se dalo napredovati s kupovi- 
nam i sa stečevinam kako su do tada činili nego morali su se odlu- 
čiti na drugačiji postupak; a to da vas napredak što budu činiti neka 
bude na ime jednoga od Skupšćine, eda tako izbjegnu više spomenu- 
tom Zakonu. 





Don Ivan Nemčić, nasljednik Don Marka, se je vidio gospodarom ve- 
likoga posjeda i Upraviteljem dosta jakih glavnica u novcu, koje su 
ležale u skrinji kod Lukačevića. U to doba učinio je poznanstvo sa 
Kapitanom Antom Nikolorićem s Bola, kojega je kumovao sinu na 
Kršćenju i tako postao kumom i prijateljem. Kapetan Ante Nikolorić 
znao je, da Pustinjaci Blaca imaju novaca, ter se je hvatao kuma i 
prijatelja Don Ivana, nebi li ga prignuo, da uloži koju Pustinjsku glav- 
nicu eda u zajednici š njim kupi veliki brod, a s kojim je pak imao 
on isti zapovijedati. Koristi su se imale razmjerno dieliti pram ulo- 
ženim glavnicam. Onda brodarstvo mnogo je radilo i dobivalo, dapa- 
če najveće koristi davalo. Don Ivan nije se dao lahko svesti na želju 
i prošnju Nikolorića, jer, kao navješt, bojao se je za glavnice Pusti- 
nje, njemu kao Starešini povjerene, a opet uz bojazan Zakona g. 
1605, koji je bio protivan svakomu prometu i trgovinam sa strane i 
na ime moralnih Zadruga. Ali Nikolorić nije odustao da kuca i pita 
i savjetuje za stvar; ter napokon Don Ivan, postignuvši privolu i do- 
pust ostalih drugova Pustinjaka, a da ne izloži ime Pustinje, na svoje 
ime pristade na društvo s Nikolorićem; te, pouzdavajući se u njego- 
vo prijateljstvo, povjeri mu jaku glavnicu, nezna se koliko. Nabaviše 
veliki brod, po običaju onoga vremena, Polaku, imenom »Madonna 
di Carmine« u kojoj Blaca su imala polovicu, a od druge polovice bio 
je vlasnik isti Nikolorić. Za čisto nije poznato baš točno vrieme kad 
je započela ova društvena trgovina; ali po dopišivanju Nikolorića sa 
Don Ivanom, što je pri ruci, po prilici društvo je počelo svoj rad god. 
1781, i isti Kap. Ante Nikolorić preuze je zapovjed prvoga broda, i 
činio dosta dobrih posala; tako, da je u kratko vrieme, kako se crpi 
iz listova pisanih Don Ivanu, platio vas svoj dug prema trgovcim, 
gdje je našao vjeresije za svoju polovicu rečenoga broda. 


Don Ivan uz dogovor ostalih drugova Pustinjaka zavede se u društvo 
i drugog broda, a to Polake »Buon Viandante«. Ovo je moglo biti god. 
1787 ili 88; jer nahode se računi Polake prve »Mad. di Karmine« god. 
1791, kada Kap. Nikola pripušta zapovjed ovoga broda bratu Kap. 
Vicencu, gdje se znade, da je tada već bio na zapovjedi Polake »Buon 
Viandante« Kapitan Ivan od više godina. 


Godine 1796. Don Ivan Starešina Pustinje morao je ući u dioništvo 
i trećega broda Brigantina »Šalvatore«. Ovoga je bio Kap. Vicenco 

kupio bez savjeta Don Ivana, a sa glavnicam društva, i hotio prisvoji- 
ti na svoje samo ime; ali se je tomu isti Don Ivan uzprotivio, i brod 
morao je biti društveni. Zapovjed ovoga Brigantina bi povjerena Ka- 
pitan Tomasu, četvrtom sinu Kap. Antona. Predaja i listovi raznih 
trgovina uvjeravaju, da su Pustinjaci, a sve pod samo ime Don Ivana, 
bili interesirani u sve druge trgovine što su vodili Nikolorići sre- 
stvom rečenih brodova. Držali su skladišta žita u Bobovišći, u Mil- 
noj; a u Bolu osim magaze za žito, Nikolorić je držao prodaju svako- 
vrstnih tkanina i svila, koje bi brodovi dovadjali od istoka. Promet i 
trgovina vodile su se uvelike pa su i probitci bili jaki; tako da su 
Nikolorići bili postali bogati i medju najuglednijim obiteljim Brača 
u ono doba. 


Govoreć o brodovim iztaknut se mora ovdje jedan važni događaj, ko- 
Ji iste tiče, i ako prelazi nešto kronologički red. U vrieme Francuske 
revolucije i vladanja Napoleuna sva je Europa bila u smetnji i smut- 
nji, a more je bilo napućeno od gusara svake narodnosti, koji su sa 
svojim brodovim vrebali i pljačkali koga god bi mogli uhititi. Don Ju- 
raj Puarić dnevom 8 Travnja 1810 opišuje sljedeće: Dnevom 8 Pro- 
sinca god. blizu prošaste 1809 nahodila se je u luci Splita usjedrena 
Polaka »Buon Viandante« pod zapovidju Kap. Tomasa Nikolorića, 
oboružana sa dvanesšt topova. Na 12 urih podneva prekaza se na 
ušće luke iste jedna Ingleška Kroveta, oružana sa 34 kanuna, i pred 
njom 4 pripomoćne brodice, na svakoj od kojih po dva topa. Toliko 
luka koliko grad bili su bez obrane, ne nahodeći se već samo 14 voj- 
nika sa jednim francuskim zapovjednikom. Ingležka Kroveta dade zna- 
kove govora zahtievajuć, da u vrieme od 24 časa pridadu joj se pod 
oblast svi brodovi nahodeći se u luci. Francuski zapovjednik ne htiede 
na to pristati, već naredi Kap. Tomasu i bratu mu Kap. Ivanu, koji 
se tada nahodio u Splitu, da se stavu na obranu suprotiva neprijate- 
lju, koji je tako teško prietio luci i gradu. Nikolorići bez oklievanja 
hrabreno zauzeše naloženu obranu, i na uru po podne započeše bitku, 
koja potraja dvie ure i pol. Polaka se je borila sa mnogo većim i 
jačjim neprijateljem; ali hrabrost Kapitanih i mornarih postiže najsjaj- 
niju pobjedu; tako da Kroveta neprijatelja dostiže težkog kvara; na- 
ime, izgubi srednji jarbor, sva jidra razkinuta i razbacana po brodu, 
sva mrtva starna razrušena, tielo broda skrozi prošupljeno sa više 
od trideset taneta. Uz ovo neprijatelj izgubi jednu brodicu i, kako 
se je kašnje saznalo, izgubi prvog Tenenta i 14 ljudih mrtvih, a 12 
težko ranjenih; nakon česa morade na svu prešu prisjeći gomenu, 
a sjedro ostaviti i pobjeći sramotno i bez pliena i bez slave. Ali ni 
Polaki ne bijaše prosto od težkih ozleda, preko što je dobila pet lju- 
dih ranjenih, tako da njezin popravak, koji se je kašnje obavio u Mil- 
noj, koštao je više tisuća fiorina. Prigodom popravljanja ove Polake 
»Polena« iste, jer je bila oštećena, ostala je u kući Blatačkoj, u Mil- 
ni, gdje se i danas nahodi, a novom bi zamjenjena. Nikolorići, njiho- 
ve hrabrosti radi, zasluživali su svako priznanje, cjenili su dobiti 
osim laskavih rieči i odštetu škode što su pretrpili; i zato utekli su 
se bili ondašnjoj Vlasti; ali, sa sviem da se je za to bio zauzeo i isti 

Don Juraj Puarić Starešina Blaca, nisu postigli drugo, već same same 
pohvale njihove hrabrosti. 


Spomenuto je već s početka, da pod njegovom Upravom (Don Ivana) 
između nadošli Svećenika bio je i Don Juraj Puarić, njegov nećak od 
sestre, kojega se je moralo dosad više puta spomenuti radi navede- 
nih i opisanih zgoda. Puariću je bilo do toga, da ostane sam uz ujca, 
eda uzmogne pak gospodariti bez ičijega nadzira i prikora; a ujac 
dobar, miran, ljubezan i iskren dao bi se lako obsjenuti i zavarati od 
njegove lukavosti, ne dosimljući njegove namjere. 


Godine 1800 još mjeseca Srpnja Don Ivan podje u Makarsku i tu ga 
zadesi bolest i bolest opasna; radi česa nasta velika žalost i pomet- 
nja u Pustinji. Don Juraj Puarić odtrča brže bolje odmah u Makarsku, 
i nađe se kod ujca... Ono je bio odlučan čas za Puarića, a to jer je 
bolest Don Ivana bila opasna i prietila smrtću; a njemu su sva bu- 
dućnost i svi njegovi ideali bili u tomu, da ga ujac imenuje svojim 
baštenikom i nasljednikom u starešinstvu Pustinje, ili barem da ga 
za potonje preporuči; a za ostala sve bi mu bilo ravno. 








Nadje brod i mornare, piše list starom kapitanu Nikoloriću, prijatelju 
i svomu pouzdaniku, a i privrženiku ujčevu, te, upozorivši ga od sve- 
ga, zaklinje ga, da odmah dojde s lječnikom s Bola u Makarsku, nebi 
li njima izpalo da sklone bolestna ujca na željeni postupak prije ne- 
go ga se odvede u Pustinju Blaca. Nikolorić se odazva pozivu, i brže 
bolje stiže s lječnikom u Makarsku. Saznav želje Don Jurja, a poku- 
šav opornost bolestnika, od kojega nije se moglo polučiti ništa u pri- 
log željam Puarića, dali protivno, nadjoše na svoju ruku bilježnika 
Makarske i još jednoga pouzdana i vierna prijatelja, te š njima skalu- 
piše nunkupativnu oporuku na ime Don Ivana, kako je želio nećak, 
a bez podpisa i znanja Don Ivanova. Sastavitelji oporuke držaše stvar 
u najvećoj tajni; zašto sasma je vjerojatno, da su očekivali mastno 
nadarje. Don Ivan dok je u životu, mogao bi se, cienjahu, brž i sklo- 
nuti da ju i podpiše; ili da sbilja drugu protivnu oporuku napiše, kad 
bi mu došlo do ušiju. Nego kao da je bolestnik bio počeo naslućivati, 
da se nešto spletkari i snuje okolo njega, odriešito zapovjedi da ga 
se vodi u Blaca. Tim nije bilo kamo već na put. Kad dođoše pod Bol 
postigoše umoliti bolestnika da ondje sustavi se u kući Nikolorića, 
pod izlikom da bi se malko odmorio i opočinuo. Nego Don Juraj s 
prijateljim želili su da bolestnik ondje i ostane, izgledajući bolje za 
njihovu stvar, kad bi imao umrieti, da umre ondje, nego li u Blacih. 
Odmah iza smrti ujca Don Ivana, Don Juraj Puarić pobrinuo se je 
kako da dobije Starešinstvo Blataca. Don Juraj je u ta doba privrgao 
sve karte, pisma i dokumente što su bili u Blacih, pa sve što mu je 
stalo u prilog sahranio i odnio sa sobom; a što mu je bilo protivno, 
izgorio; sa jedinom svrhom da razoruža sve moguće protivnike opo- 
ruke, i da ukloni svaki trag njegovim zlotvorim za onda i za u bu- 
duće. 

Puarić već je živio kao bubreg u loju, boraveći većim dielom u Ne- 

režišći, neizostaviv ugodnosti česta putovanja do Trsta, do Mletaka 

i drugdje. Kako je već rečeno, bila su pridružena odmah iza izgona 
Braovića Pustinji tri mlada svećenika; a to, Kaštelan, Lunjević i Ko- 
čić, s kojim, kao novim i ne vještim u stvarim i interesim Pustinje, 
noga je Puarić motati kako je htjeo, i voditi posle po samoj svojoj 
volji. 

U posljednje vrieme Jozo nećak Don Jurja daje se vidjeti u Blacih, 
i u prijateljstvu sa popima Pustinje i službi posrednikom izmedju Ka- 
štelana i strica. Veliko prijateljstvo Puarića sa Nikolorićim proizvelo 
je, da se je isti Jozo oženio sa jednom Nikolorićkom, a to ćerom 
jednoga od mladih kapitanih. Ovaj savez svjedoči u kojoj cjeni stajao 
je Puarić, kada mu se je sinovac mogao oženiti iz jedne bogate, gos- 
podske i uglednije obitelje Brača, i koliko su Blaca dopriniela, da 
se isti sinovac uza strica starešinu uzvisi, kada malo prije obitelj 
Puarića bila je ubožna i sasviem siromašna. Nego i Don Jurju sbroje- 
ni su bili dani uzprkos njegovom veličanstvu, mnogim prljateljim i 
svezam, koje je bio učinio i s kojim je živio. 


Godine 1824 Don Juraj bio je pozvan u Trst od Nikolorići da izrav- 
naju račune; jer su htjeli razdieliti sve. U Trstu se zadrža više mje- 
seca, a bez doći kraju računim. Na 6 Ožuljka piše nećaku list obav- 
ješćujući ga, kako će morat pregorit svu glavnicu od 40 tisuća fio- 
tina. 


Svjedoci još živeći, koji su poznavali pok. Puarića, evo što pripovje- 
daju. Don Juraj Puarić pozvan kašnje valjda g. 1825, od Nikolorića na 
Bol, jedan od kapitana, a to po prilici kap. Tomas, upirući mu pištolj 
U prsa, usilova ga podpisati definitivne račune kako su oni htjeli, i ka- 
ko su bili priredjeni u Trstu. To je strašno djelovalo na umne sile 
Don Jurja, tako da je odmah zašao s pameću. Pobježe s Bola, pje- 
šice štramputicom prebijući se preko vinograda i šuma, jedva stiže 
u Blaca; a sviet koji ga je vidio onako ići i lutati, odmah je posum- 
njao da nije kako sašao s pameću. Iz Pustinje premjesti se odmah 
U Nerežišće, a već je kod njega stajao nećak mu Jozo i bio mu na 
ruku za sve što mu je trebalo. 


Predaja povieda: da nećak Jozo, videći da bolest napreduje i sve te 
više satira snage strica, pobrinuo se je da bi kako dobio njegovu 
oporuku, da:osjegura sebi blagostanje, za kojim je hlepio i za kojim 
u istinu bile su i velike brige istoga strica. 


Netom stric bi sahranjen u greb, nećak Jozo trče na Brač, uzimlje 
brod Janovića iz Sumartina i dolazi pod Blaca, i kažuje Don Luki 
Kaštelanu, koji je upravljao s Pustinjom u odsutnosti Puarića, da 
stric idje nabolje i da je nade da će ozdravit; ali da će ostat još u 
Makarskoj sve dok podpuno ozdravi, a njega da je poslao, da mu 
dovede pokućstvo i robu potrebitu. Don Luka povjerova i pusti da 
Jozo Puarić pokupi i odnese sve što je htjeo iz Pustinje Blaca i iz 
kuća u Nerežišći, misleći da je to po naredbi starješine Don Jurja 
koga scieni još živa i u teku oporavljanja. Njeke bilježke uvjeravaju 

da je Jozo Puarić mnogo robe i pokućstva odnio, a navlastito škri- 
nje i baule od velike težine, u kojim se računa, da su bile stvari 
dragociene i novčane glavnice, i tim da je napunio brod Janovića. 


Veseo Jozo Puarić bježi sa svojim plienom u Makarsku; ali još nije 
onamo stigao, Kaštelan doznaje za prevaru, i utječe se vlasti, koja 
naredjuje Jozi Puariću, da vrati sve što je Pustinjsko; ali on toga 
vraća malo, jer tvrdi da je sve pok. strica. Napokon se stade poga- 
djati s Kaštelanom za ono što mora vratiti. Tako stvar svrši. Novci 
odnešeni ostadoše kod Joze Puarića, čim on postade bogat i velik; 
ali za malo; kako će se vidjeti. 


Puarić Don Juraj isti, kako je bio prisvojio svo imanje Nemčića, pa i 
ono što je pripadalo Anki i sinu joj Anti, bio se podvrgao dužnosti 
pomnje i skrbi vrhu njih u oporuci p. ujca Don Ivana, tako je došlo, 
da isti Puarić oslonjen i na pisma: 25 Ožuljka 1781, 27 Ožuljka 1808, 
15 Ožuljka 1815, vidio je dragovoljno u Blacih Anku Nemčić, paka 
i istoga Antu kad se je povratio s mora i odustao od mornarenja. 
Anka je u Pustinji živjela mirno i bila čašćena i dobro gledana; a 
držala je mjesto domaćice. Sin joj Ante također bio je dobro vidjen; 
a bio je okretan i dosta zauzetan za pomnju i koristih Pustinje; tako 
da je on upravljao s težacima i s radjom polja, i držao, u tomu vas 
red, i zvali su ga Ante »Fatutto«. Medju ostalim zna se, da je bio do- 
bar lovac, i on je prvi donio pušku dvocievku iz Ingležke na Brač. 
Pripovieda se, da jednoć uvukoše se hajduci »gusari« u Blaca, i da 
on ih hrabreno potjera. Evo kako: Pred večer jednoga dana stigoše 
pred Crkvu dva oružana čovjeka, i humiljeno pozdraviše dječake, ko- 
ji su zvonili na večernje Pozdravljenje, i od njih se obaviestiše o kuć- 
noj čeljadi u Manastiru iztačući se kako da su došli tražiti radnje i 
dobitka. Dječaci ih odvedoše u gornje sprate k starješini, komu isti 
došljaci očitovaše da su došli tražeći radnje. U ta doba pristupivši 
Ante, razgledavši ih dobro i čujući ih besiditi, upoznade ih čisto za 
ono što biše. Čini ih odmah sješti za stol, gdje im dade napitak, po- 
stigavši prije da polože oružje u nugao po kraj sebe. Medjuto oćuti 
se tucnjava na vratih dvora i jako lajanje pasa stražara; na što podje 
netko nazreti se na dvor i ugleda pred vratih desetak oružanih ljudi. 
Nasta pitanje tko su i otkle su; našto ona dva prva izjaviše: da bit 
će njihova družina, koja su ostala za njima idjuć tražeći jednako za- 
rade kao i oni. Ante »Fatutto« uvjerivši se tim nedvojbeno u svom 
mnenju o istim, pošalje mučem, da se što ne dosjete ona dva prva, 
zaključati dobro vrata dvora, a on u tren od oka oružavši se od pete 
do glave, iznenada, bez da su na što slutili, prestavi se pred ona dva 
koji su još blagovali, i naperivši im na prsa dva trombuna, srdito im 
zapovjedi: da, bez maknuti se ili mašiti se za oružje, odmah izlaze 
pred njim za sviećom, koja ih je morala voditi vanka do na vrata 
dvora. Nije bilo mjesta nit vremena izpričavanju, nego tako iznena- 
djeni i prestrašeni moradoše sljediti zapovjed. Došavši na vrata dvo- 
ra svićarica raztvori vrata, a ova dva usrnuše u one što su još čekali 
vanka, da im se vrata otvore; a Ante u taj čas prasnu u nje iz trom- 
buna. Smeteni tako i preplašeni uz jauk ranjenih, skačući jedan pre- 

ko drugoga, pobjegoše bez obzira k moru, gdje uskočiv u svoju la- 
dju, svom prišom odvezoše se. Priča se, da su dva ostala mrtva, jer 
se još nahode u Pustinji puške, koje su ostale hajducima. Još se pri- 
ča o istom Anti, da je još i drugim putom našao u gori gdje peku ve- 
likoga brava 12 gusari, ida ih je sa svojom hrabrošću potjerao. Ni- 
je ništa mučno vjerovati, da se je sve ovo moglo sbiti u ona burna 
i smetena vremena, kada je more bilo napučeno gusarim, koji su 
plaćkali svuda gdje bi dopirali i po kraju i po moru. 


Don Matij Kraljić, Kaštelanov nasljednik u istinu nadje Blaca u ve-: 
likom zapustu. Sve ostarilo: kuće i pokućstvo u najvećem nemaru, 
a proizvodi zemalja toliko, da se moglo tek kuburiti. Dade se on sa 
svim marom i zauzetnošću na uzradjivanje polja i vinograda, a stoke 
već još su bili mali ostanci, ne bi li štokod proizvode povećao, i tim 
priskočio u pomoć nužnijim potrebam. Kad je Kraljić nastupio malo je 
prelazio 100 barila, i zato bilo je tjesno za sve, i jedva se je živjelo. 
Radišnost Kraljića dovede Pustinju opet da s godinom na godinu či- 
nila je oko 300 barila vina; nego ciene su u obće prvih godina bile 
nizke, i nisu odgovarale potrebam. 


Godine 1862 na 3 Rujna umrie Don Matij Kraljić, i ostavlja iza sebe 
za nasljednika Don Tadiju Milićevića, koji i ako nadahnut najboljim 
morom i voljom za koristih Pustinje i Crkve, ne dopire tomu, jer slab 
u zdravlju i vidi se nesposobnim za upravu, koju je tako radišno i 
uspješno, u koliko je bilo moguće, vodio i doveo bio blagopokojni 
njegov prešastnik, vriedni Don Matij Kraljić. 


Nastupiv na upravu Pustinje i dušobrižništvo Kapelanije Don Nikola 
Milićević, treći svećenik latinskoga obreda od postanka Pustinje, 
upre sa svim silam, da bi imanje Pustinje poljepšao i uredio toliko u 
kućam koliko u zemljam, i ne bi li proizvode povećao, da doškoči 
svim potrebam i potežkoćam vremena. Istina je, da je pok. Kraljić 
učinio napredka u polju, ali ono je nešto palo pod pok. Don Tadijom, 
te je dosta i nazadovala Pustinja prama zahtjevam vremena; zato je 
trebalo radišnosti, štednje i odlučnosti, u čem kako započeo tako i 
prosljedio rečeni Don Nikola: pa i danas je uztrajan svedj istom vo- 
ljom i željom; u čem ga se ostavlja, jer je došla kraju zadaća, a 
budućnost sam Bog zna. Potomci i nasljednici će o njoj pripoviedati 
i rasudjivati. 

Izbor poglavitih trošaka i prihoda Pustinje Blaca 


Izbroj poglavitih trošaka Pustinje Blaca 


Red 


4 


m 


SDS S OS PON BETE SSSH 


mn 


mu 
m 





Oznaka 





Za staru lokvu napravit i novu sagradit 
Za načinit gustirne u Blacih i na vrhu 

Za Crkvu (sve osim zidova) sa svim što 

se u njoj nahodi 

Za čimatorje i za Crkvom 

Za nove skale vrata i podić 

Za šalvarobu 

Za kuću kod gustirne 

Za pode, štuke, ponistre kuće kraj Crkve 
Za tinel i sobe ozgora 

Za kužinu i kamarine 

Za balaturicu 

Za Velu kuću svu napravit kako je danas 
Za dvor i obor 

Za tezu nad turne 

Za novu konobu i kuću 


. Za težačku kuću, sobe, pod, nadogradu i kokošinjak 


Štala, rakijašnica, pod, konobica 

Prašćarica i zahodi težačkih 

Za velu konobu izminat i uredit kako je danas 
Za bedem 

Za pute okolo Pustinje 

Za limunaru i Katavić 

Za čele i ulišta 


. Za vrtle i vode i za povodnjak 


Za kuće gdje stanuje Restović Surlo 
Za kuću u Tarci i Obršju 

Za kuće u Milnoj 

Za kuće u Makarskoj 

Za kuću u Dragovodi 

Kup u Kašandrića (Tarca, Lozna i druge zemlje) 
Težacima pripomoć radje 

Za vinograde Donja i srednja Zdinca 
Za vinograd Gornja Tarca 

Za vinograd Kruševica 

Za vinograd Zabran Dolac i Ljubovitica 





Vriednost 
kr. Pp. 


2400 
600 


16.000 
1100 
400 
200 
1000 
1400 
900 
900 
200 
6000 
900 
600 
4000 
1000 
800 
450 
500 
2000 
1000 - 
2100 
1900 
1200 
800 
1100 
1200 
3300 
2000 
600 
1400 
6000 
2800 
8000 
20000 
6050 


Svega kruna 101000 


NB. Možda će se ova svota činiti pretjerana, ali nipošto nije kad se 
promotri što je učinjeno, a da prihodi davali su s godinom do čistih 
Kruna osamtisuća (8000), a u (34) tridesetičetiri godine do danas sve 
sam jedino činio za Pustinju i nje boljak. 


Blaca Stečnja 1903. 


Izbroj poglavitih prihoda 

Pustinje od 1878. do 1902. g. 


























od do : Iznos 

Vrieme Vrst prihoda kruna 

1. 9. 1878. — 1. 9. 1879. Za vino ukupno 11210 
Za rakiju i ulje 448 

Za fite kuća 894 

Za drva i razne ost. . 4806 

Za Mise 1878. i Kongrun. 361 

17719 

1. 9. 1879. — 1. 9. 1880. Za vino ukupno 5436 
Za rakiju i ulje 2002 

Za fite kuća 224 

Za drva i razne ost. 3502 

Za Mise g. 1879. i Kongrun. 301 

11468 

1. 9. 1880. — 1. 9. 1881. Za vino ukupno 11414 
Za rakiju i ulje 560 

Za fite kuća 658 

Za drva i razne ost. 974 

Za Mise 1880. i Kongrun. 288 

13894 

1. 9. 1881. — 1. 9. 1882. Za vino ukupno 7802 
Za rakiju 260 

Za fite kuća 942 

Za drva i razne ost. 1334 

Za Mise g. 1881. i Kongrun. 197 

10535 

1. 9. 1882. — 1. 9. 1883 Za vino ukupno 5854 
Za rakiju 249 

Za fite kuća 610 

Za drva i razne ost. 1860 

Za Mise g. 1882. i Kongrun. 330 

8894 

1. 9. 1883. — 1. 9. 1884. Za vino ukupno 9456 
Za rakiju 408 

Za fite kuća 724 

Za drva i razne ost. 2238 

Za Mise g. 1883. i Kongrun. 271 

13067 

1. 9. 1884. — 1. 9. 1885. Za vino ukupno 16232 
Za rakiju 598 

Za fite kuća 630 

Za drva i razne ost. 1140 


Za Mise g. 1884 i Kongrun. 

Vrieme Iznos 

od do Vrst prihoda kruna 

1. 9. 1885. — 1. 9. 1886. Za vino ukupno 14808 
Za rakiju 434 

Za fite kuća 1216 

Za drva i razne ost. 2952 

Na mise 1885. i Kongrun. 462 

19472 

1. 9. 1886. — 1. 9. 1887. Za vino ukupno 16144 
Za rakiju 326 

Za fite kuća 820 

Za drva i razne ost. 1202 

Za mise 1886. i Kongrun. 463 

18955 

1. 9. 1887. — 1. 9. 1888. Za vino ukupno 7458 
Za rakiju 254 

Za fite kuća 748 

Za drva i razne ost. 1726 

Za Mise 1887. i Kongrun. 916 

11102 

1. 9. 1888. — 1. 9. 1889. Za vino ukupno 16010 
. Za rakiju 338 
Za fite kuća 840 

Za drva i razne ost. 968 

Za Mise g. 1888. i Kongrun 411 

18767 

1. 9. 1889. — 1. 9. 1890. Za vino ukupno 16922 
Za rakiju 240 

Za fite kuća 1060 

Za drva i razne ost. 2098 

Za Mise g. 1889. i Kongrun. 474 

20794 

1. 9. 1890. — 1. 9. 1891. Za vino ukupno 10696 
Za rakiju 232 

Za fite kuća 822 

Za drva i razne ost. 2824 

Za_Mise g. 1890. i Kongrun. 132 

15606 

1. 9. 1891. — 1. 9. 1892._Za vino ukupno 19744 
Za rakiju 800 

Za fite kuća 796 

Za drva i razne ost. 2302 

Za Mise g. 1891. i Kongrun 672 


24314 

Vrieme Iznos 

od do Vrst prihoda kruna 

1. 9. 1892. — 1. 9. 1893. Za vino ukupno 14758 
Za rakiju 450 

Za fite kuća 654 

Za drva i razne ost. 4568 

Za Mise 1892. i Kongrun. 620 

21050 

1. 9. 1893. — 1. 9. 1894. Za vino ukupno 16978 
Za fite kuća 708 

Za drva i razne ost. 1070 

Za Mise 1893. i Kongrun. 1760 

20516 

1. 9. 1894. — 1. 9. 1895. Za vino ukupno 14346 
Za rakiju 609 

Za fite kuća 1994 

Za drva i razne ost. 2294 

Za Mise 1894. i Kongrun. 770 

19964 

1. 9. 1895. — 1. 9. 1896. Za vino ukupno 13044 
Za rakiju 994 

Za fite kuća 1276 

Za drva i razne ost. 1400 

Za Mise 1895. i Kongrun. 709 

17414 

1. 9. 1896. — 1. 9. 1897. Za vino ukupno 7972 
Za rakiju 462 

Za fita kuća 1320 

Za drva i razne ost. 946 

Za Mise 1896. i Kongrun. 604 

11304 

1. 9. 1897. — 1. 9. 1898. Za vino ukupno 9564 
: Za rakiju 400 
Za fite kuća 1438 

Za drva i razne ost. 1356 

Za Mise 1897. i Kongrun. 864 

13622 

1.9. 1898. — 1. 9. 1899. Za vino ukupno 12454 
Za rakiju 920 

Za fite kuća 1048 

Za drva i razne ost. 1196 

950 


Za Mise 1898. i Kongrun. 


16562 

Vrieme Iznos 

od do Vrst prihoda «kruna 
1.9.1899. — 1.9. 1900. — Za vino ukupno 10326 
Za fite kuća 902 

Za drva i razne ost. 680 

Za. Mise 1899 i Kongrun. 234 

12142 

1. 9. 1900. — 1. 9. 1901. Za vino ukupno 12452 
Za rakiju 152 

Za fite kuća 1402 

Za drva i razne ost. 2546 

Za Mise 1900. i Kongrun. 436 

169883 

1. 9. 1901. — 1. 9. 1902. Za vino ukupno 3494 
Za rakiju. 1056 

Nesrećna godina jer mi Za fite kuća 612 
je ostalo dva diela vina _ Za drva i razne ost. 376 
neprodana! Za Mise 1901. i Kongrun. 612 

SKUP SVEGA 464.329 


Sveć. Nikola Milićević Upravitelj 
Pustinja Blaca na 15 Siečnja 1903. 





Popis svih upravitelja Pustinje Blaca 

. Don 
. Don 
. Don 

Grgur Martinović iz Zvečanja 
Juraj Martinović iz Zvečanja 
Juraj Ilijić iz Duća | 

Matij Martinović iz Zvečanja 
Pavao Buljević iz Obršja 
Ante Alfirević iz Ostrvice 
Frane Nemčić iz Velogbrda 
Marko Nemčić iz Velogbrda 
Ante Nemčić iz Velogbrda 
Ivan Nemčić iz Velogbrda 
Juraj Puarić iz Velogbrda 
Luka Kaštelan iz Ostrvice 
Matij Kraljić iz Čićala 

Tadija Milićević iz Zvečanja 
Nikola Milićević iz Zvečanja 
Nikola Milićević II iz Zvečanja 


1552.—1589. 
1589.—1615. 
1615.—1631. 
-1631.—1665. 
1665.—1676. 
1676.—1704. 
1704.—1747. 
1747.—1765. 
1765.—1772. 
1772.—1800. 
1800.—1826. 
1826.—1841. 
1841.—1862. 
1862.—1869. 
1869.—1923. 
1923.—1963. 

UZ IZLOŽBU 
Davor Domančić 





Pustinja Blaca po svojoj prošlosti i položaju u strmoj prodolini na 
južnoj strani otoka Brača jedinstven su spomenik kulture na našoj 
obali. U njoj se kao rijetko gdje doživljava jedinstvo i sraštenost pri- 
rode i života koji se ukliještio svojom upornošću u odvojeni kutak 
otoka, zatvoren među hridima i strmim padinama, vezan uz škrti sloj 
obradive zemlje. Tu je našla stan zajednica pustinjaka koji su 1551. 
godine izabrali to mjesto, bježeći u strahu pred Turcima iz svojih 
rodnih Poljica. Ta je pustinja začeta posljednja u nizu već ranije os- 
novanih pustinjačkih stanova koji su se smjestili na južnim padina- 
ma Brača oko Murvice, u Dragonjinoj spilji, Dračevoj Luci, Dutiću i 
Silvijt. Ona je svih njih nadživjela i dospjela do naših vremena sa 
sačuvanim uspomenama toga življenja, što ujedno osvjetljava i na- 
čin života u prošlosti Brača. 


Blatačka je pustinja imala sreću da su se obnavljale generacije sveće- 
nika koje su do posljednjeg Don Nike Milićevića, koji je umro 1963. 
godine, često bile iz iste obitelji. Tako je tu zajednicu, osim čvrstih 
pravila življenja jačala ponekad i obiteljska tradicija pripadanja Pus- 
tinji Blaca. 


U starini su to bili svećenici glagoljaši koji su zajedno sa svjetov- 
njacima živjeli u čvrstoj zajednici obrađujući zemlju i gajeći stoku. 
Ona je rasla u bogatstvu od kraja XVII i početka XVIII stoljeća tako 
da i požar 1724. godine, koji je ostavio samo gole zidove Pustinje, 
nije ozbiljnije ugrozio nastavak života u njoj jer su je družinari ubrzo 
obnovili i vratili joj prvotni sjaj. Taj njihov mar i osjećaj zajedništva 
učvršćivao je pravilnik koji je od davnine preživio i nakon spomenu- 
tog požara ponovno obnovljen po sjećanju upravitelja Frane _ Nem- 
čića, pružajući novim generacijama pustinjaka čvrstu okosnicu nji- 
hova napretka. 

Obveza je išla od uzornosti svećenika do neprikosnovenog zajednič- 
kog imetka koji je uvijek ostajao zajednici. Starješina određuje pos- 
love svakog pojedinog člana družine u crkvenim, kućnim i gospodar- 
skim poslovima. O tim poslovima se dogovaraju zajedno večer prije, 
a nakon isteka dana svi zajednički polažu račune o izvršenom. Starje- 
šina dva puta godišnje, u studenome i svibnju utvrđuje potrebe sva- 
kog pojedinog, daje po dvije košulje, potrebnu odjeću i obuću. 


Svaki je član slobodan napustiti Pustinju kada zaželi, ali može biti i 
protjeran ukoliko se utvrdi njegova nepodobnost, a o tome moraju 
biti upućeni i osvjedočeni svi članovi. Ukoliko netko dozna o zlu 
ponašanju pojedinca, mora ga opomenuti, a ovaj ako se ne popravi 
bit će prijavljen starješini koji će ga onda javno ukoriti. Ako se i na- 
kon toga ne popravi, bit će izgnan. 


Darovitog dječaka koji je u službi Pustinje misnici će podučavati u 
čitanju i pisanju te omogućiti mu daljnje školovanje do misništva. 

Ukoliko kao svršeni svećenik ne ostane u Blacima, stavlja mu se na 
dušu da vrati utrošeni novac za njegovo školovanje. 


O povijesti Blataca iznio je Nikola Milićević, stariji u svojoj knjizi 
Povjestne crtice o Pustinji Blaca koju je tiskao u Blatačkoj tiskari 
1897. godine. Uz to ostaje još toga neosvijetljeno, dok natpisi na 
crkvi. samo dijelom ocrtavaju postepeni rast Pustinje, a time i 
mukotrpno nastojanje njezinih stanovnika da sagrade svoje prebiva- 
lište i učvrste svoje življenje u-toj zabiti. 

Tu crkvu, posvećenu Gospi Uznesenja, započeo je graditi Don Grgur 
Martinović 1588. godine, a bila je završena 1614. godine za uprave 
njegova nasljednika Don Jurja Martinovića. Vjerojatno je i crkva do- 
živjela oštećenja u požaru 1724. godine ili je bila premalena i ne- 
ugledna za poimanje sve bogatijeg stanja Pustinje u to vrijeme, pa 
je nanovo sagrađena i proširena 1757. godine. O tome svjedoče i do- 
puštenja hvarskog biskupa Cezara Bonaiutija 1754. i bračkog kneza 
Augustina Barbara 1757. godine. 


To je vrijeme uspona Blataca za vrijeme uprave četvorice Nemčića 
iz Velog Brda u Makarskom Primorju, Frane, Marka, Ante i Ivana. 
Don Marko Nemčić umro je 1765. godine, a u Blacima je proboravio 
73 godine i za njegove su uprave Blaca stekla najveće bogatstvo. 
To je bogatstvo još više učvrstio i ojačao posljednji Nemčić, Don 
Ivan koji je bio na upravi Pustinje od 1772. do 1800. godine. On je 
pravno učvrstio stanje Blataca i ishodio odluku mletačke vlasti u 
studenom 1785. godine kojom se potvrđuje mirno posjedovanje bla- 
tačkih imanja. Koliko je trebalo umješnosti uz požrtvovni rad pusti- 
njaka da se sačuva stečeno bogatstvo svjedoči i pismo Ivana Nem- 
čića u prosincu 1790. godine svojoj subraći u kojem ih upućuje da 
uz zdušni rad nađu načina i mudrosti da se odupru nenavidnosti ko- 
ja je uvijek bila prisutna na Braču prema njihovu bogatstvu. Upućuje 
ih na čitanje knjiga svoje bogate knjižnice i proučavanje isprava ko- 
je govore o prošlosti Pustinje. Tako će se, upoznavši marljivost svo- 
jih predšasnika koji su zaslužni za dobrobit Blataca, uzmoći mudro 
oduprijeti neprijatelju. 

Sa smrću Ivana Nemčića uspon počinje pomalo opadati. Izostala je 
marnost uprave na kojoj su pojedinci više gledali na vlastiti probi- 
tak nego na korist Pustinje. Tek je u drugoj polovini XIX stoljeća i 
početkom ovog, pod upravom Don Nikole Milićevića, starijeg došlo 
do oživljavanja gospodarstva pa su Blaca ponovno uznapredovala, a 
to je bio ujedno i svršetak neprekinutog slijeda života te Pustinje. 
Knjige koje su pratile gospodarstvo najbolje svjedoče o nastojanju 
Milićevića da unaprijedi poljoprivredu i stočarstvo. Godine 1905. gra- 
di jedinstveni pčelinjak kakvog po obliku i načinu uzgoja nije bilo 
u Dalmaciji. 

Posljednji svećenik u Blacima bio je Don Nikola Milićević, mlađi, ne- 
ćak svog predšasnika na upravi. Njegovom smrću 1963. godine za- 
vršava slijed svećenika i upravitelja koji su svi po pravilu bili iz Po- 
ljica. On je Pustinji dao jednu novu zanimljivost. Baveći se zvjezdo- 

znanstvom stvorio je dvadesetih godina ovog stoljeća u Blacima svoj 
opservatorij koji je opskrbio knjižnicom, instrumentima i teleskopi- 
ma među kojima se ističe onaj nabavljen u Lošinju koji je dugo vri- 
jeme bio najveći u zemlji. 


Od sve te prošlosti Blataca sačuvalo se ono što je tamo nastalo i 
dobavljeno nakon požara 1724. godine. Na zgradama je teško pratiti 
slijed gradnje budući da kuće nemaju izrazitih stilskih oblika. Jedini 
zapisani stariji datum na zgradama je onaj na dimnjaku krušne peći, 
1750. godine. Prva crkva iz početka XVII stoljeća dobila je današnji 
oblik 1757. godine i ima sve odlike barokne gradnje u Dalmaciji, u 
ovom slučaju prilagođene sljubljenosti uz pećinu gdje je bio začet 
pustinjački stan. Ona po tome ima glavno pročelje prema jugu sa 
zvonikom na preslicu, a svetište je prema sjeveru i ima izduženi ob- 
lik. Uz nju je priljubljena najstarija zgrada koja ima jednostavne pro- 
zore u nizu na dva kata, a pokrivena je dvostrešnim krovom. Na nju 
se nadovezuje u stražnjem dijelu zgrada, priljubljena uz hrid, s ku- 
hinjom i kominom s napom koji predstavlja izuzetan primjerak u 
Dalmaciji. 

Taj komin možda najvjernije odražava život u Blacima jer je najvjero- 
jatnije ostao nepromijenjen iz te prošlosti. Takav izuzetno prostran 
oblik morao je odgovarati blatačkim potrebama zajednice na kojemu 
se nije samo kuhalo nego i za dugih zimskih večeri razgovaralo i do- 
govaralo, prepričavalo o prošlim vremenima i događajima uz toplinu 
i sugestivno osvjetljenje bljeska vatre. On je bio duša Blataca. Na 
njemu se vatra nije gasila kroz cijelu godinu, a gasila se i nanovo 
užigala na Veliki četvrtak kada se blagoslivljao oganj, što se običa- . 
valo sve do nedavno. 


Najistaknutija je kuća ona na jugozapadnom kutu, vezana s onom uz 
crkvu i mostom prema kuhinji, a sagrađena je polovinom XIX stolje- 
ća. Na njoj je na zapadnoj pročelnoj strani balkon na drugom katu. 
On je ranije imao ogradu s ukrštenim ciglama, istu kao što je ona 
na kući Nikolorić u Bolu s kojom su Blaca imali poslovne veze s bro- 
dovima i trgovinom. Spojevi ovih kuća stvorili su slikovite prizem- 
ne prostore koji su dijelom korišteni za smještaj velikih sanduka-am- 
bara za žito i nekoliko žrvnjeva. 


Južno uz kuću s kuhinjom je prizemnica s krušnom peći s ugrebe- 
nom godinom 1750. na dimnjaku, vjerojatno godinom gradnje. Na 
najširem dijelu dvorišta je teza na četiri stupa koja je pokrivala ti- 
jesak za grožđe od kojeg je ostao još u podu kamen sa žlijebom i 
rupe za loze. Ostale zgrade prema jugu su gospodarske u prizemlju, 
a na katu za stanovanje posluge i radnika koji su radili u polju, sve 
građene krajem XIX stoljeća. Svi su krovovi pokriveni kamenom plo- 
čom i obijeljeni. 

Njihova bjelina grli sva zdanja u zbijenu cjelinu koja je u ritmizira- 
nju istaknutog obujma s onim uvučenim, s onim višim u odnosu pre- 
ma nižem stvorila slikovit sklad podno hridi koja ih je materinski 


—— 

obujmila u svom krilu. Kao da taj sklad vanjštine odražava onu na- 
bijenost duha u tom prostoru. 


Unutrašnji raspored u kućama pripada XIX stoljeću, a izveden je ta- 
ko da se prolazi iz kuće u kuću u prizemlju i na katu. Prostori u dva 
kata prednje kuće na jugozapadu sadržavaju najuređenije sobe za 
spavanje, primanje i rad. U središnjem je dijelu na drugom katu 
knjižnica s radnim stolom. Na drugom katu krila uz crkvu vratnice 
soba imaju još staru konstrukciju i oblik koji se može datirati u 
XVII stoljeće. Tom bi stoljeću pripadale i ukrasne ručke na vratni- 
cama između knjižnice i susjedne sobe, koje su tu zaostale u novoj 
obnovi u XIX stoljeću. Iz svih tih prostora vode prilazi prema kuhinji 
i kominu koji postaje osovina unutrašnjeg rasporeda i života. 


Namještaj pretežno pripada drugoj polovini XIX stoljeća među kojim 
se ističu postelje iz polovine tog stoljeća (od kojih se jedna izlaže). 
Od XVIII stoljeća sačuvalo se samo nekoliko komada u vrlo trošnom 
stanju: jedan trbušasti komo-biro, pisaći stol s intarzijom, ugaoni or- 
marić jednostavnih oblika i nadasve vrijedne stolice profiliranih ob- 
lika s ukrašenom kožom koje su sada obnovljene. Njih najvjerojat- 
nije treba povezati s ličnošću Ivana Nemčića, a pripadaju drugoj po- 
lovini XVIII stoljeća. One predstavljaju jedine primjerke u Dalmaciji 
toga tipa, a mogle su doći iz Mletaka. 


Od toga je upravitelja ostao portret kao i portret njegova zastupnika 
u Mlecima Giuseppea Vavisca. Oni su isti veličinom i načinom ra- 
da pa prapadaju istom mletačkom slikaru. Nemčić je prikazan u cr- 
m. odijelu s bijelim ovratnikom svećenika, dok je Vavisco obučen 
“stićerveni haljetak s vlasuljom na način onodobnog odijevanja u Mle- 
# gimaša svaki od njih ima posjetnicu drugog. 
“Toj mletačkoj vezi Blataca treba pripisati i dvije slike, od kojih jedna 
>> prikazufe Mariju Magdalenu a druga Krista sa Samarićankom. Po na- 
“< činuiglikanja pripadaju istom mletačkom slikaru druge poslovine 
“»XVIT stoljeća. Više oštećena slika sv. Katarine pripada istom stolje- 
ću zajedno s okvirom istog vremena. Tom stoljeću pripada i bogato 
ukrašen okvir pozlaćena lisnata ukrasa i nekoliko manjih slika sve- 
taca, dok Gospa Žalosna slikana na dasci pripada XVIII stoljeću. Me- 
đu gravirama ističu se one obojane, a rađene su prema Poussinu s 


prikazima sedam sakramenata. 


Među predmetima se ističe sat s utezima XVII stoljeća iz Londona 
koji je najstariji u nizu raznovrsnih satova, uglavnom iz prošlog i 
ovog stoljeća. U Blacima se našao i mehanički gramofon s perfori- 
ranim kartonskim pločama druge polovine XIX stoljeća, koji je s kla- 
virom i kasnije violinom pružao strani ugođaj ovoj pustinji. 

Među posuđem bilo je zastupljeno sve ono što se u prosječnoj kući 
na Braču inače nalazilo u prošlom stoljeću među kojima se ističu 
staklenke iz polovine tog stoljeća. 















U Blacima se čuva više pušaka koje su pružale sigurnost stanovanja 
u toj pustoši u vremenima u kojima se mogao očekivati i napad gu- 

sara s mora. Među njima se ističu tromboni XVII stoljeća, dok osta- 
le pripadaju XVIII i XIX stoljeću. 


Sačuvao se i dio potrepština vezanih uz kuću i zemlju. Neobične su 
velike drvene zdjele iz kojih su jeli poljodjelci, alat, pribor za ognjiš- 
te, pčelarstvo, vinogradarstvo i dr. 


Svemu tome treba pribrojiti i neobičnost što se u toj zabiti našla 
i ručna tiskara krajem prošlog stoljeća u kojoj je Nikola Milićević, 
stariji tiskao svoje povijesne crtice o Blacima, molitvenike i pravila. 
Crkveni predmeti pripadaju uobičajenom broju i tipu kao i u ostalim 
crkvama u Dalmaciji, kaleži, pokaznica, piksida iz XVII stoljeća, svi- 
jećnjaci XVII i XVIII stoljeća i dr. Mali barokni kip Gospe zatvoren 
je u kutiju iz polovine prošlog stoljeća, a na njoj je nakit darovan 
u zavjet kojim su se kitile Bračanke u prošlom stoljeću. Oltarne sli- 
ke XVIII stoljeća koje još treba popraviti, orgulje prošlog stoljeća i 
oltarne palme, koje su se u Blacima iznimno sačuvale u tolikom bro- 
ju i u toliko inačica, pripadaju XIX stoljeću, pokazuju raznolikost 
oblika i živost izrade, a predstavljaju posebnu zanimljivost jer su te 
palme inače skoro potpuno nestale u crkvama Dalmacije. 


I blatačko je pomorstvo vezano uz trgovinu ostavilo trag u brodskoj 
puleni polake »Buon Viandante« koja se hrabro oduprla engleskoj 
korveti »Volage« pred splitskom lukom 8. prosinca 1809. godine. 
Alegorijski ženski lik s ukrasom ima odlike baroknog sloga druge 
polovine XVIII stoljeća, a pulena spada među najstarije i rijetko 
sačuvane na našem dijelu Jadrana. 


S kapele posvećene Gospi na žalu blatačke uvale potječe i kovana 
željezna rešetka živahnog prepleta iz 1765. godine koja predstavlja 
rijetko sačuvan primjerak stare obrade željeza na Braču. 

Uz sve ovo postoji stara knjižnica u kojoj su pustinjaci marno čitali 
i uzdizali svoj duh, a u skrinji čuvali isprave i pisane dokaze svoje 
prošlosti. 


Sav ovaj zbir blatačkih uspomena sačuvan u blatačkom ambijentu 
predstavlja izuzetan doživljaj naše prošlosti, što ne ocrtava samo 
Pustinju Blaca već i pruža uvid u način življenja na Braču i šire u 
Dalmaciji. 

Nastojanja i trud koji se ulažu na spašavanju Pustinje Blaca još uvi- 
jek nemaju odgovarajuću količinu novca kojom bi se obnova i pre- 
zentacija provela u što kraćem roku. Očito je da je to dugotrajan 
posao koji uz to zahtijeva slijed i primjenu mnogih struka koje sve 
moraju obraditi blatačku građu da ona bude dostojno izložena i pri- 
stupačna javnosti. Na tom putu je i ova izložba koja želi približiti 
Javnosti ne samo pojedine predmete i umjetnine već ukaže na slo- 
ženost i mnogostrukost jednog spomenika kulture koji objedinjuje 
materijalne i duhovne vrijednosti uklopljene u prirodni ambijent izu- 
zetne ljepote i privlačnosti. 

U sastavljanju ovog poglavlja služili smo se izjavama ljudi koji su 
dio života proveli u Blacima: Katica Uvanović živjela je u Blacima 
do 1978. a danas živi u »Blatačkog kući« u Milni. Marko Čurlin i 
Frane Periš su od 1912. odlazili iz Poljičkih Srijana na »rađu« u 
Blaca, a Stipe Kušćević iz Nerežišća imao je niz dodira s malim 
blatačkim svijetom, kao i niz drugih Bračana čije iskaze nismo ovom 
prilikom mogli koristiti. Ovdje smo se služili i dnevnicima i ne- 
objavljenim rukopisima Don Nika Milićevića Mlađega. 





OKO BLACA 
O snjegovima i mrazevima 





U Blaca su jedanput učinili 700 tolitara. Nije to bilo grož- 
đe ko ovo moderno danas. To su bili crljenak, plavac, bu- 
gava. Najbolje vino koje je moglo bit. To van je specijal 
no vino bilo. Onda se lozje radilo pa je bilo i dobro. Onda 
je bilo i kiše. Ja se spominjen do Božića po pet snigov 
past, a kiše je bilo u svako doba, a sada nema ništa. Ma po 
devet snigov je na vrh znalo past. Jedan na drugoga. Je- 
dan ide drugi dojde. Da vi znate dvadesetdevete koliko je 
snig pa, majko moja mila, majko moja mila. A neću van 
spominjat onega pedesešeste: to je bi historijski snig. 
Smrznu sve do mora u Velu Farsku. A dvadesete, dvađe- 
setprve, u Obršju je bi snig toliki, pa kiša, pa sve smrzlo. 
U Obršju je bi pastir, niki Mačero. Sagna svoje stado doli 
u Velu Farsku. Onamo pod ono Pojce, oni brig. Ugna ovce 
ispod. Ujutro je bilo sedamnest janjaca krepanih. Ma ža- 
lo se smrzne isto ko betonirano. E, valja spominjat one 
vele zime, što će van ovo. Spominjen se mosuri, ko kan- 
dele su bili veliki. Ma ovako je lipo živit, široko — samo 
da je dugo. 

Na primjer, spominjem se dobro, kad su rođile masline u 
Tarca najbolje da smo ih ispod sniga vadili. To je bilo po 
prilici dvadesetprve ili druge. Ah, grožđe, grožđe, Tarca, 
Tarca. Tarca su veliki kompleks, te dvi ograđe sa velikim 
zidom debelim po metar i po. Da vi znate što je tote bilo. 
Bilo je tote puno vina; a koliko je bilo maslina, a koliko 
je bilo bajama. Bilo je trišanja na niko misto. Ali masli- 

na... Poslin kako je vinograd propa, onda je pok. Don 
Niko to rasparča. Da je Obršjanima na tri, četri dila. Opet 
je ima dohodak. 

A spominjen se kad se u Žeženik bralo grozdje ispod sni- 
ga u desetom misecu. Eto, niki je vrag sad okrenuo atmo- 
sferu, priroda se degenerisala. Ili radi tih atomski bombih 
ili smo se mi našli kako se zemlja okriće na drugu stranu. 
To ti ja nisan pametan ništo od tega... 

Općenito je dobro za prirodu da dođe mraz, da pogubi te 
insekte. Spominjen se, procesije u Blaca bi bile na 1.,2. i 
3. Maja — tzv. »ragacjuni«. To je latinska rečenica, ti »ra- 
gacjuni«, kao nike molitve za poja. Išlo se procesijon sve 
do onega križa gori. To se blagoslivljalo polja i zaklinjalo 
se one štetočine. Ja to sve znan napamet: »Zaklinjen sve 
gori gusinice, skakavce, miše, muhe, puhe, buhe, babuške 
i sve životinje koje su štetne za poljoprivredu«, ovako ni- 
što. Te babuške, male bubuljaste, bilo ih je na miljune pa 
su hodili u čoporima. A miši, a puhi! 

Narod je općenito govorija o Blacima dobro jer je o tomu 
živija. Teren blatački je bija do Vidove Gore. U Nerežišće 
su imali konobu, u Milnu su imali konobu, po polja nere- 
žiškog je bilo blatačko. Sve se gonilo doli. Imali su niki 
Duboki dolac di su sijali ditelinu: bija je ovako na pirju. 
I sadili su kumpire po vrhu. Četvrti dil svugdi je bi blata- 
čki, i gotovo. Valjalo je gledat na Blaca dobro. Bili smo 
potribni, siromasi. A bilo je tih koji su ih i mrzili. (S. K.) 





O vinu i pčelama 








E, čega sve nije bilo prije onog rata u Blaca: po 10 vagu- 
na vina san ja i oni sad Perić salivali u 3 konobe. U Blaca, 
u Nerežišća i u Milnu. On je činija s medon. A ko će onda 
dat šećera. Ma, meća bi i acid, 20 deka po tolitru vođe, a 
kad bi trgovci došli prvo bi uzeli ovo pravljeno vino nego 
ono zdravo. Bilo je jako vino blatačko. 
Radilo se uvik nešto. Makar bi travu nosili u kuću. Ili ak 
bi bila mokra, sadi ružmarin, zbog čela: di god je mo- 
glo uć — usadi ružmarin. A to je sve — zabavljaj se, radi 
nešto. A meda je bilo i po 15 kvintala kad je bila aa 
(M. Ć.) 


30 


Onda bilo je po tristo i koliko košnica pčela i znan jedan- 
put kad je učinija sedam kvintali međa. I znan da je vino 
činija s medom misto cukra. Imali su kašune doli podno 
skala kužine, na desno, sve od mesinga unutra obloženi. 
Ružmarin je posađen radi pčela, ali to je bilo pri. Jerbo 
pčele nisu bile di su sad, nego najpri pod oni red onamo 
u Ljubitovici, pod onu špilju. Onda su projdete onamo 
dole, prama moru, gori na desno pri dnu špilje; tote su ih 
pribacili. I otale su onda došle na ono misto sada. (S. K.) 


Bilo je meda ali nije nikada velika prodaja bila, jer se u 
Blacima nije trošio šećer... Naljepnice su još od prvoga 
Don Nike. Kupio ih je već gotove. Moj otac Nikola Uvano- 
vić je šezdesetpet godina radio oko pčela. To se on i stari 
Don Niko bavio s pčelama. Bilo je dvistadvađesetčetiri 
košnice. Sve te ploče je 1905. moj pokojni otac stavi, i one 
kolone doli. 


Moj otac je u Blaca doša 1885. Umra je 1948. Još je pisa 
i čita bosančicu i uči mladoga Niku. Moji su iz Srednjega 
Doca, iz Srijana. Uvanović-Curlin. Rodila sam se u Nere- 
žišćima. U Srijanima mi ih je još puno, ali ja nikoga ne 
poznajem. Tamo su još tri rođaka od tri brata, pa njihova 
dica. Nisam tamo bila nego jedan put nazad četrđeset 
godina (K. U.) 


Pčele je Don Niko osobito volio i sam se je s njima bavio najrađe, 
Pak je iza raznih pokušaja izgradio novi veliki pčelinjak sa 330 uli- 
šta, sa pokretnim saćem — najveći poznati pčelinjak u našoj zemlji 
— sa svim potrepštinama i čitavom opremom. Uredio je po svojoj 
zamisli veliko sušilo za grožđe i smokve od 48 velikih »ladica« sa 
odnosnim pokrovima za slučaj kiše ili ružnog vremena. — Gojio 
je sa veoma dobrim uspjehom naranče i limune, zaštitivši ih 
dobro od nevremena i zime: dakako i to uz veliki trošak, jer je 
trebalo izgraditi veliku kuću prema suncu, sa južnom stranom 
svom u staklu i sa pomičnim krovom od zingovih ploča, koji bi 
se ljeti dizao, a zimi bi se do potrebe i peći ložile, da osjetljiva 
stabla ne stradaju od zime; i uzgojio je tako oko 20 velikih i 
jakih stabala koji su bili uvijek kroz čitavu godinu puni velika 
i lijepa ploda. (N. M. II) 




















O limunima 





Doli su bili limuni. Po noći bi trebalo gorit štuve. Moj otac 
je doli drža posetlju, a kad je on umra onda ni ima ko. 

Uvik ih je bilo puno. Pokriveni sprida staklom, gori olov- 
nim pločama. (K.U.) 


Pa je tamo bila jedna jabuka, i jedanput tili ubrat, i pri- 
čekali da svi odu u crkvu. Kad i mi tamo, ispala jedna pa 
se zakola po podu. Moj stric, poslovođa tamo: »Otkle ja- 
buka? Otkle jabuka?« I dositi se pa kaže gospodaru. A on: 
»Kad je bakalar nek tuku bakalar za pokoru grija!« (M. Č.) 





O ovcama i mazgama 


Ovaca je bilo puno. Imamo još tri ovce, u Marjanovog ne- 
puta. I volove smo imali. I konja je bilo po sedamnaest 
pari za gonit, a što je još gori bilo... Posebni konj je stal- 
no sta u štalu koji je čeka kad bi Don Niko iša u Nerežišće. 
Sedlo je sad tamo, ostalo kod Jerka Vraničića kad nisu bile 
jedne maškare, kada je ono umra Ive Baće. Ima još jedan 
ruševni kar u blatačkom dvoru u Nerežišćima. Pala je ku- 
ća po njemu. S njim se vodilo vino niz onu nizbrdicu od 
Slapa na more, s jednim konjom. 





O vodi i žabama 


U gusitrnu velu su bile jegulje, spominjala se moja majka. 
Mi smo je očistili četrdesete. Niti smo ti je mazali kvasi- 
nom ni prošekom. Stavljali bimo svake godine dva tri kila 
živoga vapna. Dva tri dana ne piješ i poslije moš piti. Ni- 
kada nam ništa nije bilo, a sada svi nose na ispitivanje. 
Krovove bi bilili svake tri godine radi vode. Govoru da ovi 
novi gori ne piju vino, biće nije higijenski. 

Išlo se u lokve na divlje žabe, pa bi ih stavili u jedan sić 
i polivali vrilon vodom da ih tamanimo jer bi cilu noć kre- 
ketale. Ali puže, da mi je sada ovoga, malo suhih puža i 
malo salate. Na gradele ih se stavi. Malo ulja, kvasine, pa 
pra i šta će ti janjetina. Teška je to hrana, valja imat do- 
bre zube. Puži kadunjaci. (K. U.) 

Ma to je bilo bogatstvo neizrecivo, ajme koliko je tega 
bilo. Imali su kotal za peć rakiju. A uja na tolitre i tolitre. 
A patki, a pauni, koliko je tega bilo. Bili bi se rašepurili, 
činili veliku lumbrelu, a mi ka dica želili ono njegovo pero 
imat, pa udri kamenom unje, ali on bi se bi zakriča, bi bi 
odozgor iz Blataca poletil odmah na onu stranu isto ka 

avion. A golubih! ko zna koliko ih je bilo: to se ni dalo iz- 
brojit. Živili su u one rupe ispod balature. (S. K.) 








O paunovima 





E, paune je stari Don Niko donio pa su se razmnožili i bi- 
lo ih je po pedeset, po šezdeset, pa bi stali na Jakovljeve 
stine, silazili doli, pa bi kričali ZZZZZZ. Ljudi su se tužili 
da bi u četi išli lipo gori u Boke zobat grožđe. Joj, otvoriš 
ujutro vrata, a on učini AAAAAA. A bilo je i fazana, sve 
bilih golubova, ali su i oni išli na grožđe, pa smo ih morali 
ubit. (K. U.) 





O lovovima 





A lovovi. To su bili veliki lovovi još u vrime staroga Don 
Nika. On je bi strastveni lovac. Iša je šjor Šime Perić, on- 
da šjor Đovanino Lancanić, ona šjor Međe Dubravčić, šjor 
Jere Fertilio, oni stari lovci. Bilo je u Blacima uvik po pet 
šest pasa lovačkih. Don Nika bi junak vodija na konju do 
pošte i onda bi tu čeka i di god bi čeka zeca bila mu je 
ograđena stolica. (K. U.) 





Bio je oduševljen ali i vješt lovac, pak je ukoliko mu je vrijeme 
dopuštalo rado u lov išao sa okupljenom družbom. A imao je i za 
lov kao i za sve drugo potpunu i obilatu opremu: imao je 34 
različite lijepe puške i onda obilje svakog lovačkog pribora u 
posebnoj lovačkoj sobici, uvijek velike zalihe praha, razne sačme, 
višeke praznih i punih i odnosnih spravica i alata za sve lovačke 
potrebe. Pa da čitava lovačka zamisao bude potpuno izveđena, dao 
je svojim drvodjelcima po svojoj zamisli napraviti veliki platneni 
čador za lov sa odnosnim drvenim kosturom, sa stolovima i 
laganim platnenim sjedalicama, sve onako po lovačku. Pa kad je 
zamislio jedan ovakav oveći lov, onda bi unaprijed pozvao svojih 
desetak prijatelja lovaca iz Nerežišća i D. Humca i označio bi 
mjesto lovišta u vrhu, pak bi se lovci rano gore u lov skupili; a 
međutim bi momci — pomagači naprtili na mazge rastavljeni 
čador, stolove, sjedalice, suđe za kuhanje i spremanje, ražnje, 
tanjure, zdjele, jedale, sa 2 kuharice, par janjaca i kozlića, kruha 
i vina pa bi tako i pomoćna družba na mazgama na lovište. Te bi 
se tako udesila lijepa prijateljska lovačka zabavica i gozba u šum- 
skoj prirodi. (N. M. II) 


Ja san prvi ubija zeca u Blaca iz Don Nikine puške. 10 cen- 
timetara dulja je do svake druge. On ju je u mladosti na- 

ručio u Beč. Na daleko ubiti sposobna, teška, jaka. Kad je 
doša u staračka doba, Tadić bi mu drža konja, a u Beč na- 
ruči lagju, kraću, ali dobru 300 fiorina. Onda dade muni- 
cije koliko hoćete. Ako ubijemo zeca možemo sve ispucati. 
Ako ga ne ubijemo valja platit ono što je otišlo. Idemo mi 
i dvoje paščinja u zavežnju. Berekin je bilo muškome ime. 
Vižla bila ženska. Vodili bi mene kako su oni tili. Išli doli 
priko žala u Kopanjicu, malo mištašce više puta kako se 
ide u Murvicu, pa ima jedna mala valica više mora u šumi. 
A ja moran trkat u Tarca u jenu jamicu, u jenu kućicu, na 
desnu stranu uza zid, pa doli na oni_ brežuljak. Čekan. A 
Marko Janković kod kućice, a Nikola u kalu. Oni bereco- 
vali misto, a mene pustili da promašin. A vidin ja doli je- 
dan suvi bor pa, a zec priskače. Pucaju oni dva tri puta, 
čurnuli ga uzgor pa viču: »Eto ti ga!« On između dva bu- 
vača skoči a ja potego: ni makac. »Eto van ga!« Ma lovcu 
dopala glava. Najgore. (F. P.) 


Ja san bi lovac na puhe specijalni. Ima san jednu malu ku- 
jicu za puhe lovit, Drina se zvala. Bila je vridna da čovik 
ne može promislit: svuda je puhe nalazila, svuda, i ja san 
je mora najposli ubit. Što san ih lovi, aaa! Ja van nebi mo- 
ga reć da je ko boja hrana do njega. Vidite, moj brat koji 
je sada u Milnu, on je bi čuvar na Vidovoj Gori i sta je do 
39.-te gori. Jedanput došli smo gori ispod Vidove Gore su- 
tradan posli Tri Kralja na 7. I. Bi je veliki led, dva prsta, 
u Cvitkovića Gaj. Ti puhi bili su već u zimskom snu. I mo- 
ja kuška zalajala na jednu gomilu: Biće bila visoka metar 
i po, a jedan _ kamen je bi ka da je manji od stola. Ami 
jaki oba dva, ko dva vola, zapeli mi mašklinima o ti ka- 
men, a on se sruši doli. A iza njega jedno jato žirja, a puh 
usrid toga spi. A jani dva ni tri uvati ga ovako za kiku. 
To je bilo senzacija. Ulovili smo ih bili 33. Brojili smo to. 
Došli mi na Vidovu Goru, a gori bi niki pastir, bežmek 
niki, Mihoš, umra je. Ima je gori stan. Uredili mi, opalili 
mi puhe prinoć. Govori on, »Ljudi, ovakega još nikad ni- 
san vidi« — 33 deka čistega mesa u njen bilo. Nebi ga bija 
da... Iskrižali mi to na četiri komada a onda u jednu teću 
veliku na špaher: jedan livel puha jedan livel kumpiri. 
Svakom po pun pjat. (S. K.) 

PROSTOR 
pms o dna i 
Kad o Blacima govorimo, potrebno je par riječi sa geografske 
strane. Pustinja se nalazi na južnoj strani otoka Brača u dolini ili 
uvali Blaca, koja se pruža u jugozapadnom smjeru od povrh 
Dragovode do mora. Samo ime »Blaca« postojalo je još prije 
utemeljenja Pustinje, jer se spominje u starijim bračkim preka- 
zima. To ime treba da uzmemo kao »plurale tantum«, dakle Blaca, 
Blataca, Blacima itd. Osnova riječi je prema tome »Blat«. Izgleda 
da ima neke veze sa »Blato«. 


Pustinja Blaca izgrađena je dakle pred samom špiljom »Ljubito- 
vicom« ispod visoke okomite pećine »Grad«... Brijegovi prema 
dolini su veoma strmi i kameniti, ispunjeni samim klisurama, 
pećinama, špiljama i jamama. Sastoje se od čistog vapnenastog 
masiva bez primjese relikata ili kojeg eruptivnog kamenja. Izgleda 
da najvjerojatnije upadaju u geološku formaciju Trias ili Juru 
sekundarnog Mezozoika. Fosile nije tu nitko tražio ni nalazio. Ali 
ima u jednoj špilji baš nasuprot same Pustinje takovih fosilnih 
kostiju zakamenjenih ne u vapnenastom masivu već u konglo- 
meratu, koji je izgleda špilju zatrpao. Većinom su to cjevaste 
kosti od prednjih ili stražnjih ekstremiteta, a nije ispitano, da li 
ljudskih ili životinjskih niti kojih. Da je raskopati taj konglo- 
merat, vjerojatno bi se u njemu ili unutra u špilji otkrilo važnih 
paleontoloških nalaza! 


Sama je ta kamenita dolina i inače geološki zanimljiva, jer poka- 
zuje uopće, a osobito na ponekim mjestima, sasvim očevidno 
mnoge vapnenaste sedimentarne slojeve, koji leže gotovo točno 
u svom originalnom horizontalnom položaju, dokaz da nisu 
doživjele jačih geoloških katastrofa. I kad nisu savinuti prema — 
dolini, znači da ova nije normalnog geološkog porijekla, već je 
kasnije nastala mehaničkim djelovanjem dugovjekovne vođene 
erozije. Time se dobro tumači i spomenuti konglomerat, kojim je 
voda špilju zatrpala; a u ondašnjem šljunku lako su mogle biti 
i životinje vodom unutra zanesene. 


Vegetacija: primorski bor i druga crnogorica, česmina, smreka, 
buhač, zelenica i slična »makja«, od bjelogorice nešto jasena, 
graba, rašeljka itd. 


Geografske koordinate Pustinje Blaca jesu: geografska dužina 
+ 16 31' 59" -3 istočno od Greenwicha, geografska širina + 43 17' 
32" 3 sjeverno. Nadmorska visina 223 m. Ovaj položaj vrijedi za 
sredinu meridijanskog instrumenta zvjezdarne, s kojim su astro- 
nomski podaci dobiveni (Horrebow — Talcottova metoda), a 
visina je bila direktno s mora u oba smjera nivelirana. (N. M. II) 

RAD : 
O junacima i obradi loz 








U Blacima bi preko godine stalo trideset ljudi, a kad bi se 
kopalo pedeset, šezdeset. Njih trideset, svi iz Doca. Svi Do- 
čani. Sve je radove nadgledao moj otac. Vino bi se proda- 
valo doli na more. U Trst se slala većina kod moga strica, 
i Janoviću iz Sumartina. Pretakalo bi se doli u bačve. Ulje 
bi se tu prodavalo. 

Težaci bi došli po borbi, po jematvi. Odma bi se počelo ko- 
pati kako bi jematva svršila. Počela bi se na Sv. Jeru, pa 
bi se kroz devet i deset i trgalo, pa bi se posli stalo sve do 
Uskrsa. Dvadesetpet, trideset bi ih stalo kroz cilu godinu. 
Desetak dana bi išli doma pa bi se odmah vratili. (K. U.) 


Jematva dođe prema nahođenju godine. Poslin okopava- 
nje — obično dvaput nakon jematve — sumporavanje. 
Gnjojilo se. Sezona za rizanje je u jedanestom ili jenuaru. 
U dvanajstom ne, jerbo dođe kiša. Pa se potaklja, potpre 
i počme zebat, i da ne zeba ona divja... E, danas je druk- 
čije, prije je bilo teško. Prije je bilo gusto, jedan i dvade- 
set loza do loze. Navrće se da se prisiće onu divju, prosiće 
se na taj, pa se uzme onu drugu plenku. Isto je prosićete, 
kasnije priljubite i sa gumicom omotate i vežete. Ja san ih 
navrća do 450, a ovi Mate Guja bija je još brziji. Posli se 
stoji oprezno da ona divja ne zeba, razumite, a kad poče 
zebat ona plenka koju ste stavili, veže se pomnjivo za vili- 
cu, za taklju dok ne nareste. Obreže se kad nareste i onda 
na godinu i treću već daje plod. Posli dođe vinograd. 

(S. K.) 


Mi smo najstariji išli na jematvu, u kop i sve to, od 14-te 
do 18.-te. Kop se kopalo u prvom misecu, pa drugom i tre- 
ćem, na stoge: između loze na stoge; pa kad bi neki Bo- 
sanci dolazili rekli bi: »Hajde bogati, tamo na školju su 
svu zemlju na vrićake podilili«. Vrićak je mjerica. Onda se 
to oko sv. Ante razgrne oko korijena koji se stoplija. Trave 
bit ne smi. Onda bi u deveti prid jematvu Stari pisa ono- 
mu koji bi mu bi povjerljiv. (M. Č.) 





Spustili bi se na Omiš pa prugom na Pučišća, Postira, Su- 
petar. Bili su »Knez« i »Šubić« parobrodi između Splita i 

Omiša. »Knez« nije koštava Brač, a »Šubić« je jer je bija 
sposobniji. Ali išli bi koji put s trabakulom od mesara. Iz 
Supetra za 3 sata do Blaca. Nadnica je bila 30 kruna, pa 
kad bi tribalo trčali bi tamo. Manje se radilo u Donje Mi- 
sto, po Tugarim, kod Kolimbatovića, Novakovića, Bulića. 
A u Blaca nemate brige. Ako kiša okrene 8 dana opet si 
ima jist, nisi osta gladan. Nemaš mesa, ali imaš sočiva ko- 
liko oćeš. Navečer bi bila većinom pulenta. A takvog ku- 
pusa ka u Blaca nisan nikad ija, a iman 82 godine. Lako ti 
ga je bilo kad je ima četristo pesto litara ulja. Oli ga je 
prodava? Ima je toliko kamenica tamo di se ulazi, ma 
zaklopljene. (F. P.) 

O hrani i spavanju 

Spavali bi u Novu kuću. Onde doli di je oni prozor spavali 
su malo veći, stariji ljudi. Onamo u sredini tu su bili malo 
manji. Po šest na krevetu jedan do drugoga. Bili su od da- 
saka, na kavaletima, sa slamom. Bile su četiri postelje: 
Novalija u donjoj sobi, di su bili stariji; Junačka — tu je 
Tadić spava i nigdi drugo ti ne bi bija lega da si mu dava 
ne znan što. Pa Sirotica, za najmlađe, i Galija. (F. P.) 
Ljudi bi spavali u onu naprid kuću. Još ni pala. Bilo je če- 
titi, pet postelja. Paje, mi rečemo. Moglo bi ih stati šest, 
sedam. One su vam drvene sa slamom. Imali smo i one po- 
stelje na kavalete, sa slamaricama. Na te su spavale divoj- 
ke. Te su bile u dvi sobe. Prva je bila Erste Klasse sa po- 
nistrama, a druga druge vrsti. Ona onamo je bila sa kuku- 
ruzom, a ona je bila sa pšenicom. A ja ne bi mogla sa ku- 
kuruzom: uvik šuška PSSS... Uvik ju je valjalo promišat. 
Dalje, 180 žlica i 180 peruna, od_srebra i nikla i alpake 
smo izgubili u ratu. Težaci su uvik jeli iz drvenih onih veli- 
kih, bob. Gori van je ona velika bukara iz 1812. Ali nisu 
bile drvene žlice, već od late, koje bi se čistile poslin lu- 
gom. Po žlicama bi brokvom težaci pisali svoja slova pa bi 
se moja pokojna mati uvik ljutila. Tri, četiri bukarice bile 
bi za sve njih. (K. U.) 














O Vlasima i Bračanima 


U vrime onog rata, kad nije bilo' ljudi, ja i ovi Perić, sa 
15-16 godin, sve smo mu bili: i na stražu, u konobu i sve 

to. Čuvali bi. Težak radi, a zemlja mu išla na drva, tri, a 
u Žabra Docu i na pet dila. Težaku tri- gospodaru dva. Te- 
žak bi doša gospodaru i reka: »Daćeš mi stražara, sutra 
iden u jamatvu.« Dođen ja, obađen da nisu trgali. A bilo 
je svašta, nemojte mislit. (M. Č.) 





je sre i E o ojičiji S skok S 
Jedanput brali su masline u onu gornju ogradu, a pok. Ja- 
kov Mineta, pok. Mate Guje otac je sakri jednu vriću mas- 
lina tamo iza gomile. A Vlah koji je doša na stražu, on se 
prošeta okolo masline i naša vriću. Govori, »Jakove ko je 
sakrija onu vriću maslina.« Govori, »Nije mi stalo za am- 
bar maslina, ma što će reć Bračanin da je Vlah pizda.« 
(S. K.) 


A opet, triba digod i stisnut oči. Ne smiš se opet ni seljaku 
zamirit; a oni su bili furbe. Ako bi ti popušća krtol oni bi 
javili gospodaru. E, Bračani su bili, čujte... Svaki od nas 
bi nosija nož za pason. Eto vidite, ja san _ostarija, a ne 
mogu bez oštriva. A znan kako je: on radi, on kopa, a go- 
spodaru kako je došla zemlja, ko to zna? (M. Ć.) 








Kažen Vam, nisi smi ubrat malo suhega. Imali su svoje 
lugare. Posli 25.-te bilo se rasparčalo to blatačko, cila do- 
nja strana od Tarcih i po Vrha, ka nadarbina nikom Ska- 
koču. I iz Nerežišća jedan lugar koji je bi pri blatački 
proša je za tog Skakoča. A mi smo imali dvi krave, a doli 
u plažu pod Debelo čelo bila je branjevina. Mi smo sikli 
drva za Blaca, ja i pokojni otac tamo malo više, a krave su 
nam bile doli. Evo dolazi prinoć ti lugar Marko Janković, 
šjor Porte se zvao, i govori, »Iviću, sed ovod počini.« Seli 
mi malo počinuli, govori, »A slušaj ti Iviću, hoćeš ti meni 
reć pravo što ću te ode pitat!l« Govori, »Znaš li to ko je 
sika vilice doli na Vrh Debeloga čela?« — a mi smo znali 
ko je sika. To je sika Mate Guja i njegov otac pokojni. A 
meni pokojni otac nije nikad bi špijun i govori, »Šjor 
Marko vidite, ja ne znam ko je to sika — a znali smo — 
i da znan ko je to sika nebi van reka.« Govori, »Vidiš mo- 
litve mi, dragi.su mi ti ljudi koji su otvoreni i koji rečedu 
ono baš.« I ništa, govori, »Bile su ti doli krave provalile 
u Debelo čelo, ma ništa zato.« Kako je doša večer u Blaca 
odma mu je Don Niko stilizira tužbu i posla na Poglavar- 
stvo u Supetar. Dojde poziv mom pokojnem ocu da valja 

poć sedam dan u zatvor, i valjalo je platit 120 dinari tak- 
se. To mu je zato što nije tija bit špijun. (S. K.) 
muMt==== obo Lo I 


O nesrećama 
2 ==> oaggai= >. I 


Bilo je i težaka koji su tu ukopani. Bilo je i nesretnih slu- 
čaja, eto na primjer jedanput, još je stari Don Niko bija 
u punoj snazi, išli su gori u lov i jedan je nehotice ubija 
svoga druga pa su ga pokopali u Blaca. Kad je doli ova 
lokva se proširivala onda su činili minu. Nije ispalila. Ti 
što ju je činija iša je vidit. Otvorija je i kad ju je otvorija 
ona se je eksplodirala i ona mu je odnila odmah glavu i 
isto je pokopan. 

A, rodi, rodi se nije u Blaca nikad niko! (K. U.) 


Nesrića je bilo. Toti je bija niki Kikota ka poslovođa. Je- 
ste li bili di je ona lokva, di je Stari napravija limune? 
Gradili su tu lokvu i minavali su, i jedna _ mina nije tila 
puknut. I onda ti poslovođa tija ić gledat šta je. On se nad- 
visija i ona opali i odnese mu ovo sve, i posli se nije mo- 
glo naći u svim česminama. Posli njega je nastupija jedan 
Prelas Stipan, isto odavde, i posli moj stric Nikola Uva. 
nović Katičin otac. On ti je bija za sve, a posebno za čele. 
Pri njega nije se ništa o čelama znalo. Pošalje Don Niko 
Mladina da čuva čele kad se počnu rojit, da in viče, »Sidi 
majko, sidi majkol« (Bilo je uobičajeno da žene najizrav- 
nije sjede na zemlji tupkajući i vičući, da privole maticu 
da sjedne.) Tako se i u nas u selu činilo. Samo se u nas 
počeo sadit duvan. One bi odile na cvit od duvana i tako 
su sve propale. (M. Č.) 


O sukobima 
aka E pisale Li i = 


U Blacima je na četiri-pet poja bilo dvadeset i više Vlahov 
odozgor iz Srijana, Zvečanja, iz Pražnica, Tarca. To su oni 
sve krčili. Bili su potpuno odvojeni u Novu kuću, a kad bi 
bila večera sidili bi u kužini. Hrana je bila obično bob i 
kukuruz, kumpiri, fažol i ništa drugo, i kvasina. E, u Bla- 
ca je bilo većinom dobra vina i dobre kvasine. To su da- 
vali ti maravan, razvodnjenu kvasinu. Što se dogodilo radi 
tega maravana 1921? Bi san ja i moj pok. otac, i ovaj Ta- 

dić i niki Dubravčić iz Nerežišća koji je umra, i moj pok. 
barba iz Obršja, i Katice otac, pok. Nikola. Polivali smo 
krov kuće s japnom da se slipi i trebalo je hodit gori. Ona 
soba di spi Marjo, ona se zove Balsamak. Ne znan radi če- 
ga se baš tako zove. I onamo se moralo stavit dva punti- 
žela i priko toga nosit siće: grub posal, težak. E kad smo 
išli marendat, a bila neka gospodarica iz Milne, šjora Tone 
Kriva, donila nam ist i maravana za pit. A ja govorin — 
ja san uvik bi jedan ti točak koji san okrića da mi je krivo 
što mi se čini nepravda — ja govorin, zašto mi pijemo ti 
maravan, a oni imadu dobrega vina, a mi se mučimo tu po 
kući. Ja govorin, amo ća mu reć kad dođe Don Niko Mlađi 
da ćemo svi poć ća ako neće nam dat vina. I ovi prihvatili, 
»Hoćemo, hoćemo.« Ali ovi Dubravčić Nikola koji je živi 
doli u Obršje, on je bija ovisan o Blacima; moj pok. otac, 
ko stari čovik, potriba mu je bila dobit i on je nikako za- 
muča. Ja govorin, ja ću mu reć kad dođe ovod. A govori 
barba, »Rec Stipe, ja ću ti to prihvatit.« Kad evo ti ga priko 
balature. »Dobar dan«, »Dobar dan«. Ja govorin, »Slušajte 
šjor gospodaru — valjalo je tako govorit — ne biste nam 
dali malo vina nego mi pijemo u Vas ovu kvasinu. Ja to 
kupujem u Vas i pijem doma ma ode bi nam mogli dat.« 
A govori, »Stipe, znaš što je, kod nas nije nego ovako. Ako 
te ne komoda, a ti idi kući.« A ovi drugi umukoše. Pljunuli 
mi svi u lice. Ja govorin, »Platite mi nadnicu pa ću poć 
ća.« A to van je bilo na Badnji dan. A on ni dva ni tri nosi 
meni deset dinara. To je bilo dvadesetprve. I ja ni dva ni 
tri i oden ća. Meni pok. otac govori, »Nemoj Stipe«, ma ja 
»Gren ća«, i gotovo. A ima san pušku moga nikoga rođa- 
ka Ursića koji je bi u vojski tada i ja ko sileđija ajde put 
Obršja. I hoćeš, nećeš, izleti mi zec i ja ubi zeca. Ja ga no- 
sin, on se obisio, meni se činilo... to mi je bi prvi. A go- 
vori mi pok. mati, »Ča je Stipe, ča si doša«, a ja govorin, 
»Tako i tako, evo ti zeca.« Odatad se ja zavadio s pok. 
Don Nikom. Neće mene pok. Don Niko ni namrtvo ni 
naživo. 

Ali došlo je dvi tri godine. Nas je nekoliko bilo u Drago- 
vođu navrćalo kod pok. Pjerota Klarića i dolazi njegova 
žena Katica, »Dolazio Tadić iz Blataca, poruči je Don Niko 
da mu dođu tri najbolja navrtača sutra navrćat.« A nas je 

toliko, mi smo svi dobri. Ali ko će njemu ugodit? To je 
Vlah koji bi želija čovika ovako zadavit. Vlašetina koji je 
bi nerazuman u te poslove, a u druge je, ne govorin ja, bi 
pametan. »I govori da će van bit hrana malo boja neg te- 
žaku, malo urednije neg težaku, ko pravim navrtačima.« 
E, ali govori, »Niko mi nesmi navrnut više od dvista loza 
ti dan.« A meni je bilo 200 loza u tri ure. Valjalo je četri- 
sto navrnut, barem tako. 

E i kad smo došli ujutro u Blaca bi je doli ti Tadić sluga, 
bila je neka iz Murvice Kate, Vela Kate smo je zvali, i bila 
je Jure Pivačića iz Obršja sestra, sluškinja. I nosi nan sva- 
kome po pedeset gumica zamotanih u kartu tamo na teren. 
»Ovo van je do jutrenja.« A dobro. Tamo je doša Jerko 
Kovačević pokojan, tamo je doša Matković iz Kučina, ta- 
mo je bi Tadić, Nikola Katice otac. I tako vam je bilo či- 
tavo jato oko nas. A mi svi brž potrošili tih pedeset gumi- 
ca u uru vrimena. I sad oko loze se vrtiš, a on odozgar s 
ponistre sve kanočalom prigleda. A sada ništa, čekaj tako. 
I sada, da poručimo šta ćemo sa marendu jist. A ja govo- 
rin, ja ću danas bit ekonom, mi smo i onako neprijatelji. 
»Recite tako šjora Toni da nam donese prikuhanih jaja.« 
I poslin nam opet donese pedeset gumic da nam je to do 
podne i da što oćemo za obid. A ja: maniste i mesa. Mi 
smo to oko loze potratili već do deset uri, ali dićeš, on uvik 
otamo zuri. I došlo napokon podne. Bilo u sić svakome 
žlica, svakome svoj nož, svaki svoj pjat, perun, žlica i ta- 
vijol. Ko malo urednije nego težaku. Mi se tome sve čudi- 
mo. I opet nan šalje pedeset gumic da nam je to poslin 
podne, do marende. I da poručimo što ćemo za marendu. 
A ja govorin: suhih orihov. Bili smo ispod Slapa i valja da 
pojdemo zapadno, di se zove Vela strana. I opet nam do- 
nese pedeset gumic do večeri. I da poručimo što ćemo za 
večeru. Sve se vrti na šematorij. I mi se vrtimo. On misli 
da mi još navrćemo. Ma ostalo je još sto dvađeset loz. Za 
večeru: čimulet. Došli mi u Blaca za vačer u kužinu. »Do- 





bravečer moji navrtači.« — »Dobravečer.« — »A recite Vi 
meni kolika je Vaša dnevnica?« — »Trideset dinara.« Je 
to bilo u Blaca: Njemu se to činilo brdo... I mi postali 


prijatelji kasnije. To san tija da rečen koliko su ljudi tvr- 
doglavi. I tako smo posli bili blizu. (S. K.) 





e. 
LJUDI | SUDBINE 


O Don Niku Milićević starom 


Stari Don Niko je bija ekonomist. On bi svako jutro se 
diga da vidi koji radnik će prvi, koji će zadnji. Ono sve 
što vidite u kući ono je sve on nabavio i sredio. Devedeset- 
sedme sve je obnovio, sve podove, prozore, okvire, sve sve, 
doša je u Blaca 1867. Ispred njega je bio njegov rođak 
Don Tadija, koji je bio bolestan. (K. U.) 


Don Niko je u dva navrata potpuno obnovio sve blatačke vino- 
grade, te je i nove šumske predjele obraćao u vinogradsku kul- 
turu. Samo jedan takav novi vinograd na jugoistočnoj strani 
Pustinje ima dvadesetšest hektara površine — najveći vinograd 
koga je uopće na otoku Braču bilo. 

Treba ga samo pogledati, pak da se odmah razabere, koliko je 
truda, troška i silne energije taj golemi posao trebao: samo zid 
naokolo dug je oko 2 kilometra, i to nije bio kao obični vinograd- 
ski zid, već kao neki gradski bedem, preko 2 m visok oko 34 m 
širok i majstorski građen od velikog i teškog tesanog kamenja, 
koje su mogle pokretati samo sjedinjene čvrste muževne snage. 
Zato je on i držao redovito 15—20 probranih radnika Poljičana — 
Dočana, koji su kroz godine i godine svladavali mnoge teške 
poslove. — Oko 10 klačina je gorio, da dobije vapna za potrebni 
popravak i gradnju pustinjskih kuća, koje je sve potpuno obnovio, 
krovove izmijenio, svu razdiobu unutarnju preudesio; sve podove, 
vrata, prozore nove napravio i čitavu kuću novim namještajem 
opremio i novim posuđem i potrepštinama opskrbio; a kuća je 
dosta prostrana i velika, sa više od 20 kreveta potpuno i sa svim 
opremljena. I crkvu je potpuno obnovio, novim krovom je pokrio, 
nove mramorne oltare namjestio, pa i nove orgulje nabavio i svu 
crkvu novim nakitom, opremom i klupama i novom sakristijom 
opskrbio. Prostor pred crkvom — tz. čimatorijem — iznova je 
izgradio sa visokim (oko 10 m) i dugim zidom, i nove grobove 
sagradio. Čitavu Pustinju je ozdola opasao velikim i visokim 
zidom, bedemom, koji je oko 8 m visok, 2 m debel i oko 120 m 
dug; sve je izgrađeno od velikog i teškog tesanog kamenja, u koji 
je veliki posao uloženo golemog ljudskog truda i silnog troška. 
Konobu je potpuno obnovio i iz Italije nabavio nove velike bačve 
od tvrda drveta, potrebite pumpe i gume za vino. Nabavio je 4 
velika moderna željezna »turnja« (tiskove) za vino, i to dva za 
Blaca i po jedan za blatačke konobe u Nerežišću i Milni, gdje je 
također i jednu i drugu kuću popravio, obnovio i lijepo opremio. 
Rado je vidio i kućnu perad, pak je uz redovito mnoštvo kokoša 
držao čitava jata bijelih golubova, gojidbu brojnih biserki i isto 
tako mnogih paunova. A neko vrijeme je i kunce držao, ali ih 
nije rado jeo; pa kad su se napokon toliko izmnožili, da se nije 

imalo gdje s njima, onda ih je na sve strane dijelio i konačno 
raspustio slobodne u prirodu. Perad je volio, da vidi veseo život 
oko sebe, pak ih je sam najradije hranio; naučio ih je na neki 
posebni svirak, pa kad bi ujutro počeo zviždati, sakupilo bi se u 
čas čitavo mnoštvo te raznovrsne peradi u dvorište, a on bi im sa 
prozora, ozgora sipao žito. — Kanarince je veoma volio i dugo ih 
je godina držao i uzgajao pa kolikogod je inače prezaposlen bio, 
sam im je gradio mnoge i raznovrsne, male i velike krletke, kao 
umjetnik ispilavao sitnom pilicom, s kojom se je i inače mnogo 
bavio, kao i raznim drugim mehaničkim radovima, za koje je imao 
mnoštvo dobrog alata kao i tokarsku spravu (Drehebank). 

Tako se iz svih njegovih mnogih a i velikih poduzeća jasno vidi, 
da je bio uopće jak karakter, veoma poduzetan, odlučan i energi- 
čan, koji je svaku stvar dobro promislio i proračunao, ali je onda 
sigurno i do kraja izveo. Pa tako je zaista Pustinja i dobila u 
njegovo doba lijep i ugodan izgled uz obilatu unutarnju opremu, 
kako ga do tada nikad nije imala: Blaca su bila kao neki lijepi 
uredni srednjovječni dvorac! (N. M. II) 





Stari Don Niko umra je dvadesetreće. Pokop je bi velika 
proslava. Svi brački popovi i prijatelji su došli, pa svi te- 
žaci. A kad je ovi umra bilo ih je puno. Došli sma, brodom, 
ovi sada »Meje«. Vlast ga je dala. Šestopedeset ljudi je 
bilo. Ubili smo pet, šest kozlići, bilo je juhe, svega. Stari 
Niko je umro i pokop je bija u petak pa se meso nije jilo 
već se slupalo četrnajst kila bakalara. Ubi mi se otac samo 
dok ih je istukla. Stari je pokopan u lancunu. (K. U.) 


Stari Don Niko je bio čovik visok, debel, sid, sva kosa mu 
je bila bila, a bi je vrlo čovik nadaren za sve — za što je 
bija sebi i drugome. Puno je učini i pomoću države; Aus- 
trijanske države. Oni put prema Dragovodi i prema Obr- 
šju, ono je sve on učini prema njegovoj kontroli. (S. K.) 


Jedno ubojstvo 


Što je bio tvrdoglav — svak ima svojih mana. Evo ovako. 
Na primjer, to je bilo 919-te. Ja san bio doli, čuvao sam 
konje. I bila je nedilja, išli smo u crkvu. A kako lupež 
uvik vreba priliku kako bi ukra, tako je ovaj u Ameriku 
doša u Blaca u onu Novu kuću di su sluge. Tamo je niki 
sluga bio, Ivan Tadić se zvao. On je bio iz Doca, iz Srijana. 
Pošto smo svi bili u crkvi, on je iša tamo, otvori ormar. 
Tamo su bili kolačići od sedam deka: a to je bila mjera i 
gotovo. I naša je nike orahe i odnija to. Kad je svršila mi- 

sa ovaj Tadić iša u logor i naša sve otvoreno. A to govorin 
zato kako je bija tvrdoglav Don Niko. Govori. »To nije ni- 
ko nego Stipe.« i govori, »Keke — mojoj materi — Keke 
upiši ga lupežu, to je niko nego on.« Konteštan se da ni- 
san kako i nisan. 

Ali ovaj Andrija Janković koji je u Amerike umra i moj 
jedan rođak Ursić Petar iz Obršja (on će bit ima.17-18 go- 
din, a Andtija isto), oni su bili dva lupeža. Oni su ukrali 
u Obršju u Franke Šimunović koja sad živi u Splitu (ona 
je bila pastirica), jedan put su ukrali jednu ovcu u njezinu 
zagonu i toti su je sadrli. I počelo se vrebat ko je to. Ne- 
ma nikor ništa. Do nikog vrimena ukrali i drugu. E, ali 
kad se ukralo drugu, u Obršje je postojala neka Ronđa i 
žandari došli. Triba to pronać, a kako su oni pritraživali, 
ovaj Ursić, pokojni moj rođak, on je dobi svoj dil tega me- 
sa i ima je u vrići i stavi je u jedan plot Mare pok. Piva- 
čića. I ostavi to pod jednu šumu a ona vidila. I ona govori, 
»Pere je ništo donija i ode je ništo ostavija«. Išli tamo: u 
vrići meso. Govori, »Odakle ti to mesol« — »To smo jai 
Andrija — govori — Janković (koji je u Amerike umra) 
ukrali. Ovo je moj dil.« Kad Andrija na pijaci ovaj na nje- 
ga naleti, tija ga zadavit, da nije on. Ma je, je i gotovo. 
Oćete vidit: To se dogodilo, ja mislin, sutradan. Svakako 
to je bilo 19.-te sve, to se dobro spominjem. I on je Pere 
Ursić uzjaha kobile da ih ide tamo naredit u šumu. Ali 
ovaj Andrija uze je pušku i iša je tamo. Vidi ga je jedan 
kad je iša tamo, to se kasnije doznalo. I kroz malo vrime- 
na puče puška. Nikor ne zna ništa. Peru pogodilo ovako, 
evo ovako u slipočnicu sa dva hica. Iza jedne česmine ga 
dočekalo. I ovaj, nebud lin, iša brzo gori prema vrhu i na- 
ša gori nike pastirice i kod njih se malo zaustavi. Navodno 
da je puca u guju. Samo da mu puška puca. Ali odma po- 
sumnjalo na Andriju. Biće on kako mu je zapritio, jerbo 
su se oni bili izgleda sporazumili ko izda da ga se ubije. 
Tako se to zaključilo kasnije. I došli žandari, uvatili An- 
driju i š njin u zatvor. Pokupili sve puške u selu. Svak je 
ima pušku. I njegova puška osumnjičena da je pucala fri- 
ško, što je. Odnili je u Supetar i š njim u zatvor. Sta je 
jednu godinu. 

Ali znate kako svaki imamo advokata. Sudac je bio iz Ka- 

štela, neki Bragadin. A sestra mu je bila udata u Nerežišće 
u velikoga Krstulovića koji je drža poštu. A sestra ovega 
Andrije služila kod ovega Krstulovića u Nerežišće, razu- 
mite! I kako se to povezalo, niko nikome. Iša je u Ameriku 
i tako je umra. I do danas nećedu da priznadu koga je 
ubio. E bravo, kad se to dogodilo na pijaci u Obršju, kad 
je doša Pere da govori, »Ja i Andrija smo pokrali to i još 
me zva da je još u Blaca ostalo u Tadića u ormaru ori- 
hov«, meni je to moja mati pokojna čula i ni dva ni tri trč 
u Blaca u pokojnega Don Nike, »Vidite — govori — dogo- 
dilo se to i to. Saznalo se ko je pokra orihe«. Ona njemu 
to priča, a on »E, biće, biće.« (S. K.) 


O Mladome Don Niku 


Bi je pok. stari Don Niko napređan, puno napredan. A ovi, 
bi je napredan u znanju, ma to njegovo znanje nije se to- 
liko istaklo. On je samo u zvizde virova i u misec. Radi 
velikega učenja bija je, za mene, izgubi i ravnotežu mozga. 
Dokle je to čovik veleuk to mu dojde i u glavu. Ni moga 
stat doli, triba rekreaciju i to. Diza je utege tako vješto 
isto ko ništa. S jednon rukon ih je bi diza. Ma ni to jači- 
na nego vježba. 

Narod je gleda to što je Don Niko gleda u zvizde najbolje, 
zato što nije razumija. Valja bit općenit i reć ono što je. 
Pri se govorilo da je Misec svetinja, da je misec svitlo no- 
ći, a tamo Misec jedan kontinent Zemlje. Eto vidite kako 
su ljudi bili zabludjeni. Ja san jedan put gleda Saturn su- 
iradan posli Vele Gospe iza fijere. To je bilo strahota vidit 
kako to privuče. To je ništo velikoga. A nisan gleda Misec 
da van buden iskren. (S. K.) 


U Blacima je tiskan prvi naš astronomski časopis. Bio je 
od četiri lista. To je izlazilo 1911. Zapravo, bio je prvi i 
zadnji broj. Sprida je bio naslikan jedan kanočal. Piše: 
urednih Don Niko Miličević. U »Astronomiše  Nahli- 
hen« imate jedan članak baš u onom otkriću one dvojne 
zvijezde koju je on otkrio. U biblioteci ima nekih četrde- 
set svezaka, ali ne znam u kojem broju. Jednu je zvijezdu 
otkrio četrdesetprve, ali kako nije bilo veze, nije mogao 
javiti u Split. (K. U.) 

Ovaj zadnji upravitelj Blataca preuzeo je Pustinju u ovim zadnjim 
teškim vremenima, koje su Pustinji donijele velikih poteškoća i 
ugrozili joj opstanak. Ali ćemo sada rađe iza 400 godina vijeka 
tradicije ostaviti Pustinju i prepustiti je njezinom udesu, pak 
samo još malo da vidimo što je sa zadnjim njezinim upraviteljem 
Don Nikom Miličevićem drugim, koji je naravno jednako rodom 
Poljičanin iz Zvečanja, ali ga je odmah kao dijete stric uzeo sebi 
u Blaca. Gimnaziju je počeo u Splitu, a nastavu je dovršio u 
Zadru u nekom talijanskom internatu. — Zatim je svršio bogo- 
sloviju u Zadru i 1910. postao je svećenikom, te bio par godina 
namješten kao župski pomoćnik na Braču. 


Upoznao se je i stupio u dopisivanje, još kao bogoslov, sa lošinj- 
skim astronomom Bremnerom, koji mu je odmah bio na ruku sa 
savjetima i literaturom... Odmah su zatim slijedile daljnje naučne 


48 
i el — 


veze sa drugim astronomima i zvijezdarnama kao i bolje upozna- 
vanje sa stručnom literaturom i astronomskim problemima 0oso- 
bito onima nebeske mehanike. Pak su mu »Astr. Nachrichten« 
donijele jedan takav rad o kometarnoj putanji (Tuttle) sa izraču- 
natim efemeridima njezine predskazane pojave 1912. g. — Dozvo- 
lom i poticajem starješina pošao je onda u Beč, da bi tu na uni- 
verzi i zvijezdarni prošao redoviti astronomsko matematički tečaj. 
Direktor bečke zvjezdarnice i njegov profesor teoretske astro- 
nomije dr. Hepperger pozdravio je mladog studenta veoma pri- 
jazno i sa nekim zanosom kao znanca i kolegu jer je i bečki 
astronomski kalendar te godine već bio prenio njegov kometarni 
rad iz »Astron. Nachrichten«. 

Zatekao je još na životu velikog astronoma bivšeg utemeljitelja i 
dugogodišnjeg direktora nove univerzitetske zvjezdarnice, prof. 
dr. Ed. Weissa, koji ga je kao dragog prijatelja prijazno primio u 
svoju obitelj. Iza njegove smrti (1918.) Don Niko je preuzeo čitavu 
njegovu opsežnu astronomsku biblioteku, koja sačinjava glavni 
temelj sađanje lijepe astronomske biblioteke u Blacima... I 
zvjezdarna Dra. Rudolfa Koniga, prebogatoga industrijalca, bila je 
veoma bogato opremljena i krasnim modernim instrumentima, i 
veoma lijepom bibliotekom, koju je po svojoj smrti (1928.) ostavio 
velikoj državnoj zvjezdarni, kao i razne lijepe instrumente. Don 
Niko je od ove zvjezdarne dobio lijepi meridijanski pasažni instru- 
menat i veliki Argelanderov zvjezdani atlas. Međutim još prije 
toga Don Niko se je u Beču jako zanimao za bivši izvrsni Brem- 
nerov teleskop, koji je bio na toj zvjezđarni deponiran iza raspada 
lošinjske zvjezdarne, i iza dugih nastojanja i pokušaja uspio je 
konačno da steče taj lijepi jaki instrumenat i prenio ga je onda 
1926. u Blaca. — 

I iza završenih studija Don Niko i dalje stalno podržava dobre 
veze sa glasovitim bečkim astronomima, a neki ga od njih posje- 
ćuju i u Blacima: vrsni astrofizičar Prof. Dr. Graff, Prof Hille- 
brand iz Graza, Prof. Dr. Max Wolf, glasoviti astrofizičar iz Heidel- 
berga, Prof. Dr. Schwarzschild, direktor velikog astrofizičkog In- 
stituta u Potsdamu; Prof. Schorr, direktor nove hamburške zvjez- 
darne, i Dr. Baađe iz Hamburga, koji je sada čuveni glavni direk- 
tor velikog Palomarskoga opservatorija u Kaliforniji; nedavno 
preminuli slavni vodeći poljski astronom Prof. Dr. Bonakijević, 
direktor Krakovskog opservatorija i Dr. Kosđillevsky astronom 
i uvaženi stručnjak za promjenjive zvijezde iz Krakova, i razni 
drugi... I tako je bio u stalnoj naučnoj vezi sa mnogim, možemo 
reći gotovo sa svim važnijim astronomskim zavodima svijeta od 
kojih je i mnoge publikacije primao. Teško bi bilo sve te nabrojiti, 
ali ćemo makar neke spomenuti: 

Greenwich.ka slavna zvjezdarna zastupana je ovdje gotovo sa 


svim svojim novijim radovima i svim vrijednim i veoma preciznim 
zvjezdanim katalozima, u sve otprilike 50 volumena folio formata. 

U.S.A. Naval Observatory, velika zvjezdarna američke mornarice 
u Washingtonu: uopće sve publikacije iza 1880. god.: oko 30 volu- 
mena I. serije, pak potpuna II. serija oko 20 u platno uvezanih 
volumena. — Uz to krasna kompletna kolekcija fundamentalnih 
astronomskih radova, »Astronomical Papers«, do sada oko 18 vo- 
lumena u nekih 60 svezaka, sve u velikom folio-formatu. 

Kapska kraljevska zvjezdarna sve publikacije oko 15 volumena u 
nekih 60 svezaka velikog folio-formata... u tri debela volumena 
je veliki fotografski katalog južnog neba sa 455.000 zvijezda. 
Union Observatory u Johanesburgu South-Africa zastupljen je sa 
svim publikacijama (oko 110 brojeva)... 

Observatorio Nacional Cordoba Argentina doprinijela je sve svoje 
publikacije, oko 40 volumena na folio-formatu. 5 volumena sadrži 
nekih 700.000 zvijezda južnog neba do 11. reda. 

Tu je i veliki Angelanderov — Bouner Durchmusterung (oko 
435.000 zvijezda) sa velikim veoma važnim Angelanderovim Atla- 
som: to je fundamentalno djelo zvjezdane astronomije. 
Francusko veliko djelo internacionalnog poduzeća, »Le carte du 
Ciel« je također u Blacima dobro zastupano: ima tu oko 90 folio 
voluma astrografskog kataloga i oko '3.000 fotogr. zvjezdanih 
karata (puna 2 velika sanduka). Ovo veliko djelo, koje je pred 
80 god. započeto, još nije dovršeno, a do sada je stajalo oko 10 
milijuna dolara! 

Carnegie Institution u Cambridge U.S.A. izdala je oko 40 volu- 
mena folio raznih važnih astronomskih radova, koji se svi kom- 
pletno u Blacima nalaze. Tu su oba velika Kataloga Dvostrukih 
zvijezda... pak razni drugi, među kojima veliki fundamentalni 
Boss-ov Katalog u 5 vol. sa oko 33.000 fundamentalnih zvijezda 
(temelj moderne pozicione astronomije). 

Harward Colledge Observatory u Cambridge U.S.A. zastupan je sa 
mnogim svojim važnim astronomskim djelima, u prvom ređu 5 
vol. fotometričkih kataloga i veliki Draper Katalog u 10 vol. 
kojega je do neđavne smrti dovršila Miss Canun sadrži spektre 
nekih 280.000 zvijezda. 

Tu je i veći broj krasnih Wolf-Palisa fotografskih nebeskih karata, 
koja je kolekcija u svoje vrijeme stajala oko 420 Dolara! 

Iz ovog bi se moglo pomisliti da je Don Niko raspolagao velikim 
novčanim sredstvima da ostvari sva ova vrijedna stečenja. Sve 
što je štedio je i ulagao u naučne svrhe a bez ičije pomoći 
bilo državne bilo mecenatske. Don Niki su u tome pomagale 
ponajviše njegove naučne veze i radovi, po kojima je bio upoznat 
u čitavom stručnom stranom svijetu, odakle je redovito od prija- 
teljskih zavoda dobivao sve na poklon. Jedina mu je naša državna 
pomoć bila, što je za stare Jugoslavije dobio od Beogradskog Mini- 
starstva Financija platneni nepromočivi prekrivač za teleskop, a 
i toga je onda skoro početkom zadnjeg rata, na želju poklonio 
jednom našem oslobodilačkom odredu, za potrebe i pomoć našim 
vojnicima. 





e kha i be Bo neka fu 

Što se samih naučnih radova tiče, nećemo se ponovno upuštati u 
duga pojedinačna nabrajanja — kojih bi oko 70 bilo — već ćemo 
samo sumarno navesti neka područja koja je obrađivao. Na po- 
četku se veoma intenzivno bavio sa tzv. klasičnim problemima 
teoretske astronomije, tj. nebeskom mehanikom, koju gotovo či- 
tavu obuhvaća veliki Gaussov problem računanja nebeskih puta- 
nja, kometa i planeta (Bahnbestimmung.) Uz teoretsko upoznava- 
nje... Pridružuju se praktične primjene na izračunavanje poje- 
dinih putanja nebeskih tjelesa, kojih je Don Niko izveo veći broj 
u odnosnim odužim radovima ponajviše malih planeta (asteroida) 
i nekih kometa. Iza ovoga nadošlo je više radova iz teorije i 
prakse raznih astronomskih instrumenata kao Sekstanta, Krono- 
deika, Teodolita, Meridijanskog instrumenta i paralaktičnih na- 
mještaja. Kad je pak u Blaca stigao lijepi veliki paralaktički 
Refraktor, savršeni astronomski instrumenat sa mehaničkim ma- 
šinskim pogonom, jakim Sucherom i savrešnim pozicijonim Mi- 
krometrom, onda se je prešlo većinom na praktičnu stranu, na 
vizuelna promatranja raznih nebeskih tjelesa i postepeno čitavog 
pristupačnog svemira... Iza dugih ispitivanja atmosferske naše 
prilike bile su ocijenjene »dosta dobrim«, ali nipošto izvrsnim. 
Teleskop iza svih pokušaja nađen je veoma dobrim ili »odličnima«, 
sa granicom optičkog dosega do 15M.O zvjezdane veličine (po 
izv. Pickeringovoj »Polarnoj sekvenci«), sa razdvojnom snagom 
do 0".5 kod otprilike jednakih dvojnih komponenata. Za nebeske 
maglice refraktori ne mogu nikako konkurirati velikim fotograf- 
skim refraktorima, pak se na tom području općenito ovakovi 
vizuelni instrumenti niti ne rađe. Blatački teleskop pokazao se je 
veoma dobar za promatranje fizičkog izgleda Mjeseca i velikih 
Planeta, pa onda za promatranje i mikrometrično mjerenje dvo- 
strukih zvijezda. Na tom području se je i maš blatački astronom 
mnogo bavio i mnogo rada u to uložio. 

Kad je u Blaca bio dopremljen novi meridijanski pasažni instru- 
menat, onda je znatni dio rada bio posvećen njemu, da se ovom 
lakom i savršenom metodom ima uvijek točno astronomsko vri- 
jeme, bez kojeg važnog elementa veliki dio astronomskih opažanja 
ostaje bez vrijednosti. I tako je Don Niko uz druge astronomske 
radove gotovo svakog dana djelomično zabavljen meridijan- 
skim zvjezdanim prolazima i podražavanjem točnog vremena. — 
Ima tu i drugih raznih manjih instrumenata, dalekozora, teodolita, 
sekstanata, kronografa, barografa i drugih naučnih pomagala, 
koje je Don Niko velikim marom i zanimanjem prikupio na svom 
blatačkom opservatoriju. 

Usput još saznavamo, da je otkrio dvije nove komete i novu 
zvijezdu u zviježđu Sacertae negdje 1942. g. (N. M. II) 


Večeri s Don Nikom bile su i lipe i grube. Kad bi sunce 


zašlo odma ide namistit kanočale i onda prve zvizde što 
izađu odma gleda. I gleda do večere u osam uri. Večera do 








= devet. Malo bi ostao i opet doli. Koga bi bila volja iša bi 
s njim. Ja bi mu pisala što bi govorija iako ništa nisam ra- 
zumila, to se razumi. I onda, ja bi ostala do jedanajst, a 
on bi osta sve do jutra, do zore. Jo lipi dani. I tako svaki, 
svaki dan. Gleda bi te satove, uspoređiva, pisa, gleda, miri. 
A što vam ja znam. Kasno bi se diza i kasno bi lega. 
Svaki put bi zapisa kad bi se kupa. Iša bi s konjom, pa bi 
s konjom kao i moj otac pokojni pliva. Poslin bi se nasta- 
vija plivat. Pliva je Don Niko ka riba. Nije lovija ribe. Diće 
ti to on. Ma uzeja je ribare u valu da mu love. Jastoge bi 
lovili. Ima je jednoga iz Starog Grada pa bi osta dva mi- 
seca, tri miseca, koliko bi tribalo, sa ženom (bez ruke je 
bila) i ditetom, pa bi sve donili, u kapelicu bi bidni doli 
ležali. (K. U.) ' 


O blatačkoj školi 


ODISIROKOJSESKOH 
Kako nije bilo škole samo nego u Nerežišće tako je pop 
Don Niko pok. Stari bio voljan da primi nas nekoliko u 
školu. To sam bio iz Obršja ja i jedan drugi, Pivačić Stipe 
koji je sad u Istri, i treći koji je iz Katuna sirota bijo do- 
ša kod moga strica, koji se oženio s mojom tetom. I onda 
jedan četvrti i jedan peti iz Dragovode. U Dragovodi su 
bile tra fameje. Bi je sta Niki Šimunović iz Dračevice koji 
se naseli bi dole, sta je Klarić — velika obitelj, i stala je 
meni kunjada koja je isto bila udana za Klarića. E, i bra- 
vo, u sredini Senkovići. Četiri obitelji. Najveće su živili sa 
drvima, sa stokom. On sad živi u Splitu. I nas je pet išlo 
u školu u Blaca. I mi smo doli obavezno imali obid. Došli 
bimo oko devet, osam, i škola bi nam trajala do obida. Bili 
bimo u balaturi do kuhinje, dije onaj mali stolić. I tako, 
on bi nas bija proučija, i posli toga — to je bilo dvanaeste, 
trinaeste — bimo slagali slova za tiskaru. Imali bimo nike 
plehove i slova od olova. I on je tiska od loga »Pučki list«. 
Ili je to bija Pučki ili Puški — to je nesigurno, ali sigurno 
Pučki. Bija je formatom kako ono pri Slobodna Dalmacija. 
Ja san bi zanesen za romane. Čita san »Grišku vješticu«. 
Da vi znate da bi ja bi po pet brojev na večer pročita. Bi 
san posta nervoz, nisan moga po cilu noć spavat radi tega. 
Ja san bi načitan dosta, ali poslin već došlo mi je vrime 
da ne vidin. (S. K.) 

1920., kada je splitska biskupija tila tiskati svoj list, onda 
je pokojni Don Niko stari darovao tiskarski stroj. Slova 
je bilo ostalo nekih malih, ali znate moj pokojni otac kad 
bi mu bila potriba štogod zalit onda bi raskrabi koje slovo, 
eto van. (K. U.) 





Imao je i drugih lijepih i originalnih zamisli, pak je tako zasnovao 
u Blacima i malu štampariju: nabavio je iz Milana malu štampar- 
sku mašinu sa mnogo sanduka raznih slova i ostalog tiskarskog 
materijala i potrepštinama. Drvodjelac je odmah dobio mnogo 
posla da za štampariju uradi razne ormare, stalaže, sanduke, sto: 
“love i ostalo, pak je skoro nastala kompletna i dobro opremljena 
mala štamparija. I on se je dao odmah na posao, jer je razno 
gradivo za štampu već imao gotovo. I tako je sa velikom ustraj- 
nošću i strpljivošću uhvatio se i slagarskog posla, pak je 1895. bila 
već gotova prva blatačka štampana knjiga nabožnog sadržaja od 
nekih 270 stranica malog oktav-formata. Knjigu je dao (oko 50 
otisaka) u Zagrebu lijepo u platnu vezati, pa je nastala lijepa 
ukusna knjižica, koju je onda naokolo prijateljima dijelio. Nasta- 
vio je i dalje svoj tiskarski rad, pak je 1897. oštampao i opremio 
svoje »Povijestne crtice o Pustinji Blaca«, knjigu sa nekih 150 stra- 
nica ovećeg oktava također lijepo u platnu uvezanu. Iza toga je 
štampao još nekoliko manjih prigodnih stvari. 


Iz osobite ljubavi prema knjizi, kupio je od svojih prijatelja kole- 
ga pustinjaka Draćeveluke braće Don Stipe i Don Mihovila Radov- 
čića čitavu njihovu lijepu biblioteku skupa sa odnosnim ormarom 
i smjestio je sebi u Blaca. Ova je biblioteka imala uz mnoge druge 
knjige i lijepu kolekciju talijanskih klasika. (N. M. II) 





Za učit nas povremeno je dolazija i niki Matković iz Ku- 
čina koji je bio ovako: on se bio oženio, ovi Matković, sa 
pokojnega Don Nike Mladoga sestrom, razumite. Posli ru- 
čka bi se vraćali kući, ali nismo mislili koja je ura, razi- 
grali bimo se. A mi smo malo kada išli pravim putem. Ima- 
li smo četiri puta. Imali smo put uz Dubov Dolac di je bi 
naš vinograd, pa smo išli niz Hrastovu njivicu di je bi je- 
dan puteljak, pa smo išli na Žabra ratac — to je jedna šu- 
ma — i tu smo našli jednu česminu, jednu veliku granu, 
pa bimo se na njoj ljuljali kad god bi prolazili. Pa smo 
hodili mimo Tarca, tamo di su blatački vinogradi bili. Pa 


smo i tuda hodili a najmanje putem. Pa smo volili iza one | 


velike savure Blatac niz potok trkat. (S. K.) 








— 

o ii is a. E aii = 
(Djeca koja su 60-tih išla u Blaca u školu: »Iz Obršja je 
po sata, nazad više. Sili bi pod stabla, u hlad, popričali, 
gnizda tražili, zmije ubijali. Gore na Glogovik ima jedan 
bor sami, mi smo ga zvali Gujin bor. Sve zmije koje bi 
ubili bili bi tu donili i obisili«). 
Sa novon školom je počelo baš 1941. Dica bi dolazila iz 
Obršja, Dragovoda i iz Smrke. U Dolac je bilo deset dice. 
Kad je počela škola bilo ih je četrdeset sedam. Veće nego 
ih danas ima u Dol, Škrip, Splisku i Mirca. Onda ih je do- 
šlo na tri. Katalozi su svršili u Supetar u mrtvu kartoteku, 
u šufit. Namještaj je napravi onaj stari Kolja marangun 
iz Supetra. 
Onaj gramofon. 1954. ujesen je Don Niko iša sam u Beč, 
bez mene. Vratija se baš na Svetu Katu i to je doni meni 
za imendan. To je kupio u Komission-prodaji. Bija je već 
stari. Imali smo svoj raspored: Najprije bi molili krunicu, 
pa bi večerali, onda bi oprali pjate i onda bi svirali. Onaj 
stari gramofon je bija pokvaren. 1897. je već bio pokva- 
ren pa se nije mogla igrat polka za poklade. (K. U.) 

# 

O Pokladima ' 
Kar A a e JE. 
Poklade. Večera, makaruni na vreteno, sa pašticadom. Pe- 
rići bi došli u ponediljak navečer i ostali bi do petka. A 
popovi bi išli iste noći nakon što bi se pojila još jedna ve- 
čera, radi Sride Pepelnice. Bili bi svi brački popovi, nere- 
žiški, supetarski, humčanski... To je već bi običaj da se 
na Sv. Nikolu i na Poklade svi skupe u Blaca. (Ovamo se 
nismo oblačili. Procesija nije bilo, ni na Veliku Gospu.) 
Mi smo bili župa, ali bi svit od svuda dolazija. Sve do Sla- 
pa bi bilo puno svita. Molili bi okolo crkve, lizli okolo 
oltara. Na Žežvinu bi došli priko noći, onda bi misu molili. 
Sve bi se tu sjatilo. Svit bi nosija svoju hranu. Nas bi obi- 
čno bilo trideset, ali bez svećenika, jer bi oni morali biti 
doma. I iz Poljica bi dolazili. Stare postole bi ostavljali 
pod jednu špilicu. (K. U.) 
Omer 
usi, ae mm. nno 
Pjano. Kad je Don Niko maturira 1905. onda mu je Don 
Niko stari poklonija pjano. (Svira je i violine). Kupljen 
je u Beču, doša s morem, iz Zadra. Odozdal su ga ljudi na 
ramenima donili. Dvanajst i dvanajst ljudi. A moj otac 
nosi mih vina i stalno dava. Bila je još jedna stara violina 
koju je pokojni Don Niko darova onom jednom Uvano- 
viću od pok. sestre što je poginija. (K. U.) 


E, vidite nikad se ne spominjem da je ko zvonija u organ, 
vidiš! Ne. Pivalo se bez. Iz Milne je dolazio specijalno je- 
dan niki Sibe pokojni, da piva misu pokojnemu Staromu. 
Mladi nije puno barcela za to, on je već bi kulturniji, na- 
obražen, pa nije on predava tomu toliku važnost. Stari je 
eto bija i radi naroda. Tada je bila vjera na vrhuncu. I svi 
Mi tri, četiri, bimo bili ministranti. Ja san se pričestio 
1912. Tada Vam je u Blaca bilo ovako: 


or kite Ta = 
O slugama, lugarima 
SR EE časte 22 


Gospodarica je bila neka Marija Debnik iz Slovenije, Slo- 
venka. Imala je sina Antuna. On je bi kelner tega dana. 
Imali smo obid i pili kafu u velu salu di je oni stol. On bi 
uze baškotin pa bi š njin udri po stolu pa bi se raspa. To 

se nama činilo! A sluge:,iz Murvice jedna, iz Obršja jedna, 
iz Pražnica dvi, onda Tadić, Čurlin pok. Nikola Uvanović 
Katice otac, a lugari je bilo... tu se trošilo... ali sve je 
to bila jedna velika računica. Isplatilo se to sve, zato je 
Obršje, Smrka, Dragovoda, a dobar dio i Nerežišća, radili 
su za Blaca. Sve dohotke, svak četvrtinu i digod i treći dil 
bi je sve od Blaca. 

E bravo, i bila je jedna Vlahinja, Mare se zvala, Stara Ma- 
re Cerić se zvala. Ona je bila isključivo za koze i za svinje, 
iako ko umre — narikuša. 

Mate Guja je i posli rata bi gori lugar. Činili smo mu svi 
nepravde, zato što je bi sluga, a poslin je bija sve. Ali, da 
nije bilo Katice... s njon je učinija po života. Bija bi je 
ko napada da nije bilo njega. Najposlin njemu je ispalo 
dobro, odnosno njin je ispalo dobro. Doživi je lipu starost, 
doživi je lipu njegu. A ma nikor ne zna, čujete... Ja san 
s njin razgovara puno. Govori mi je, »Stipe, Katica meni 
je sve samo što mi nije žena.« Pita san ga, »Mate oćeš s 
njon u Milnu«, kad je selila iz Blaca. Govori on, »Kuda ide 
prova ide i krma«. I doživi je lipo, on je bija njegovan ka- 
ko Bog. (S. K.) 


nodcia 44. Rem ns a i 
Gonjači — dakle, zna se. Kad je jematva zna se ko je go- 
njač. Jedan Žuljević bija je na marini u vojsci. Bija štediša 
i donija ništo kući novaca — 400 fiorina — i robe. Bilo 
jako, sposobno. I on je stavlja bilu čistu kamižetu na se 
kad je iša u Blaca. Bile su tu cure Milica, Marica, šta ja 
znan, a on momče arno. Goni jamatvu u Blaca, a da ne 
šporka kamižetu. I jednon ovi, ne mogu ga gledat, neki 
Janko, mulac koji je mećija grožđe, a bilo jako, sposobno, 
za mećenje bija kripan — šešulom ga poškropi. A ovi za 
vrat i za nogu pa u kacu do guše. Bija bi ga utopija da ni- 
smo skočili. (F. P.) 








O puškama 





Onda puške. Spominjen se da je otac pokojni drža uvik 
pušku kraj postelje. A ove, piše meni Don Niko pokojni 
onda: »Svo oružje iznesi iz kuće da nebi došli Taljani.« 
Mi smo jadni odnjeli to oružje, nekih 19, 20 pušaka u mas- 
line u Tarca. Tamo je bila jedna špilja. A među tim puš- 

kama bila je jedna vojnička koju je Don Niko bi donija iz 
prvega rata. Onda su nas na 13. VI 1942., na svetoga Antu 
uvečer pohodili Partizani. E, dvadeset pušaka u sastavu 
pokreta, to su bile te. Kad je svrši rat onda smo ih doveli 
nazad, pa ih je kapetan Iskra malo namaza i popravija. A 
ona taljanska vojnička, nađena je u česmini u Dragovodi. 
Ivo Gotović ju je doni. (K. U.) 


Povidat ću van kako san dvaestprve skoro nastrada, ali 
Bog nije da. Don Niko Stari ima je niki veliki vinograd u 
Žabra Dolac pa mu niki težak ni tija davat. Ja i jedan moj 
tetak — Jakov Paladin s Luka — tribali smo prid jamatvu 
ić čuvat s puškama. Ma on je bija stariji čovik i nit je bija 
u vojski nit san ja bija za vojsku. Imamo vojničke puške 
i zato nas tužili žandari doli u Nerežišće. Ne smiš. I onda 
opet ovaj stari da triba pušku. Otišli u Tarca, sidili tuteka 
sve do 10 uri. Mora ja odit po spizu u Blaca i mi se upu- 
tili, kad jedan rondar stoji i govori: Evo ih! Stojin ja ma- 
lo na stranu, a oni otišli naprid. Vidin kapu — žandar. 
Kad ja vidija da on viče ja maka, a on jednom pa ga ubi 
u oba kolina. Ma nisan ja zna. Da san zna da je on baš 
poginija ja bi isto nastupija iz šume. A on nit je zna od 
oružja nit ništa na svitu, nego samo držat u ruci. I onda 
su ga oni odnili u Blaca. Potegli ga a da ništa nije ni reka. 
A ja nisan tija da me žandari gone po zatvorim, šta ja 
znan. Tamo bija jedan _ Maćar Karlo, di sad naša Katica 
stoji. Ukrca me u jednu lađicu, pa u Split, onda iz Splita 
kući i tako ti je to svršilo. Posli me zva sud u Omiš. Bija 
jedan žestoki. »Kako to? Kako to?« A ja govorin: »Gospo- 
dine suče, da se Jakov proti njega okrenija nebi ga bija 
ubija u oba kolina. To ti je tvoj svidok.« (M. Č.) 





































































































UZ KATALOG 
Josip Belamarić 





Postoji priča koju svjedoci ponavljaju u više varijanti: priča o pre- 
nosu koncertnog klavira, ili priča o prenosu velikog teleskopa s teš- 
kim postoljem, iz dna uvale do Blataca. Ne trebamo graditi slike pu- 
tovanja tih predmeta od Beča do Zadra i dalje — slanim putem — 
do Brača. Tek, tu čekaju težaci da ih na ramenima prenesu uzgor u 
Pustinju, osnaženi vinom iz mišca. Bilo bi pretjerano reći da je kla- 
vir za Don Nika, mladoga astronoma, bio pitagorejski instrument pri- 
mijenjene matematike, ili da je starome Don Niku, stricu koji ga 
dariva, označavao princip uređenog sklada i suglasja kojima je cije- 
log života težio. Međutim, ono što u prvi čas izgleda samo anegdo- 
ta, postaje jasna metafora koja obasjava napetosti u pozadini sudio- 
nika i ambijenta. Blaca i iskazi ljudi koji su živjeli u krugu njihovog 
malog svijeta otvaraju niz takvih paradigmatskih slika. Otud im prije- 
ti da postanu nešto drugo i da budu simbol nečeg trećeg, prije nego 
otkrijemo suštinu njihove specifičnosti.. : 


Učinivši put od pećine do opservatorija, izlazeći — recimo to tako 
— iz tame dana među svjetla noći, okrećući smisao pustinjaštva od 
pećinske introvertnosti do poslovne ekstrovertnosti koja se razvija- 
la u krugu Milna — Makarska — Trst — itd, Blaca su svekoliku ljud. 
sku povijest sabila i ponovila u četiri stoljeća. Zaista, tu se sve do- 
imlje kao kontrakcija nečeg većeg. Neki nabrajaju funkcije grada pri. 
sutne u Blacima zaboravljajući da tu nikad nije postojalo rodilište ni 
trgovište. Drugi uspoređuju njihovu sadašnju krizu sa današnjim ci- 
vilizacijskim posrtanjima. Međutim, prije uspoređivanja, Blaca treba 
prepoznati u njihovim bitnim dijelovima. Zato ova izložba i katalog 
trebaju poslužiti kao pristupni putokaz i kao početni radni, istraživač- 
ki instrument. 


Kroz više od deset stoljeća Brač bijaše zbijeg za kontinentsko sta- 
novništvo. »llirski« popovi koji su sredinom XVI stoljeća prebjegli 
pred Turcima nisu bili na prvom poljičkom migracionom valu. Istovre- 
meno, s njima na Brač doseljava četrdesetak poljičkih obitelji i to 
najviše oko središta otoka, što je bilo prirodno u času kad je doma- 
će stanovništvo već čitavo stoljeće naginjalo moru i konačno sigur- 
nijim morskim uvalama. Blatački ermitaž se tako osniva vjerojatno 
u novonastalom demografskom vakuumu, pored još nekoliko drugih 
glagoljaških samostana iz malo ranijeg vremena. Barem kod samo- 
stana u Dragonjinoj špilji imamo dokazan kontinuitet pustinjaštva od 
kasnoantičkog razdoblja dalje, dok se kod ostalih to možda može 
pretpostaviti prisjećajući se i navoda sv. Jerolima o brojnim otoč- 
kim samostanima u to doba u Dalmaciji. Nažalost, južna strana Bra- 
ča arheološki još nije dovoljno ispitana. Možda je špilja Ljubitovica, 
koju su za svoj prvi stan dobili blatački popovi, bila preplitka za 
održavanje života, ali u nasipu ispred crkve i uskog groblja nalazimo 
ulomke prethistorijske grnčarije, što dokazuje da život na tom mjes- 

tu dolazi iz daleka vremena, a mogli su mu pogodovati i obližnji iz- 
vori pitke vode. č 

Povijest je na našem tlu toliko puta podcrtavala liniju između istoka 
i zapada da smo zaboravili da postoji možda još jedna čvršća — ona 
koja dijeli sjever od juga, koju nismo uspjeli ni do danas skršiti. 
Za povijest novovjekovne Dalmacije važno je da se kontinuiranim 
dolaskom Poljičana na Brač i u Blaca uspostavlja možda najčvršća 
vertikala od zaleđa prema moru, a koja se održava sve do ovoga rata. 
Poljičani su prisutni na Braču i kao plemićka i svećenička fronta i 
kao pokretljiva gastarbajterska snaga. Te bračko-poljičke veze koje 
idu u oba smjera, tek treba proučiti. 

Linija sjever — jug itekako je aktivna i na samom otoku i poznato 
je da postoje ciklusi u povijesti u kojima se stanovništvo u pravim 
seobama obraća od mora kopnu, i od sjeverne k južnoj strani. Brač, 
planina otisnuta u more, stoljećima trzavo razvija usmjerenje čas 
prema svom vertikalnom  »lokalnom magnetskom polu«  (Braudel), 
čas prema moru preko svojih luka. Zlatnih pet minuta doživjela su 
Blaca zajedno s čitavim otokom u času relativne ravnoteže tih us- 
mjerenja u drugoj polovici XVIII. i na samom početku XIX. stoljeća. 


Niz elemenata koji su odlučivali o tadašnjem usponu, i koji ga zorno 
prikazuju, leži u netaknutom blatačkom arhivu. Količina dokumenata 
i raspon podataka koje taj arhiv nudi iznenađuje većinu onih koji po- 
vijest i njeno protokoliranje u Dalmaciji tog vremena vide kao rezul- 
tat anonimnih analfabetskih masa. Istina je, međutim, drugačija. 
Kroz ovaj arhiv je proveden gotovo i najsitniji detalj praktične sva- 
kodnevnice; privilegiji potvrđeni pustinjačkoj zajednici strpljivo su 
prepisivani ili tiskani iz generacije u generaciju; od 11.000 knjiga u 
blatačkoj biblioteci veliki dio je stariji od 1800.te godne. Uz to ne 
treba zaboraviti da je i u Poljicima gotovo svaka jača porodica imala 
svoj arhiv u kojemu se pedantno pratila i najmanja promjena unutar 
obiteljskog vlasništva. Živjelo se na dugu stazu. Mi koji živimo u 
gradskom vremenu gdje se područje sadašnjosti proširilo do rubova 
našeg vidokruga (što je jasno vidljivo posebno ovdje gdje se povi- 
jest tako brzo zaboravlja i gdje se budućnost planira na sve bližim 
udaljenostima), teško možemo shvatiti to višegeneracijsko bilježe- 
nje i odmjeravanje ekonomskih, klimatskih, svakodnevnih poljodjel- 
skih, zakonodavnih ritmova. Ali, onome koji je toliko ovisio od ne- 
bosklona sigurnost se nalazila u mjerenju i urednom administriranju 
vlastitih poslova i dana. 


Blaca su po mjeri suvremene povijesti. Malo je još mjesta gdje se 
etape razvoja kroz dulji vremenski raspon mogu tako izbliza pratiti 
u nizovima podataka koji se dadu međusobno uspoređivati. Barem 
kroz pola stoljeća u Blacima se svakodnevno bilježe meteorološke 
mijene dana, mjeseci i godina. Kroz stoljeće i po vodi se bilježenje 
početka cvjetanja, rasta i branja plodova na blatačkim dobrima. Po- 
stoje brojne narativne opservacije na klimatske teme. Prije nego se 
do kraja razvrgnu lanci generacija trebala bi se ispitati lokalna folk- 
lorna meteorologija koja je u tisućljetnom promatranju neba iz goto- 

vo istog kuta nakupila mnoga iskustva o predviđanju vremena i kli- 
matskim varijacijama. Uključujući u ispitivanja i ostale prirodnoznan- 
stvena ispitivanja postoji, dakle, mogućnost izrade povijesti blatačke 
kozmografije. Blatačka povijest dobrim dijelom i proizlazi iz punog 
osjećaja srodstva koji su pustinjaci morali imati s posebnošću terena 
na koji su zasjeli. 
Značajna tema koja se otvara povijesničaru u blatačkom arhivu je 
ekonomska povijest ove zajednice unutar čijeg kruga zadiru sudbine 
čitavih malih sela. U pripremanju ove izložbe služili smo se sa sto- 
tinama isplatnica za obavljene sezonske poslove, bezbrojnim tuž- 
enim formularima, popisima dužnika s gospodarevim opaskama iz 
praktične psihologije za svakoga od njih, popisima radnika koji su 
učestvovali u Don Nikinom »New Deal« programu koncem prošlog 
stoljeća, kada je organiziranim velikim javnim radovima na gradnji 
pristupnih puteva iz Dragovode, Smrke i Obršja, kao i na reguliranju 
voda koje su ugrožavale plodni blatački kanjon, ovaj agilni starješi- 
na iz posljednje dinastije blatačkih popova omogućio desecima ljudi 
da dođu do plaćenog posla u času kada ga drugdje nije bilo. Upo- 
znali smo se s mogućnostima cjelokupne građe na kojoj se mogu 
u niskama brojki rekonstruirati ekonomski i društveni ritmovi koji su 
čas potresali, čas razvijali ovu malu zajednicu. Približili smo se vre- 
menu uslojenom u njegove zemljopisne, kolektivne i individualne 
ljudske planove, skupili smo na terenu veliki broj pojedinačnih epizo- 
da u kojima se poslije pola stoljeća ne zapaža uzrujanost sudionika. 
Ali, na površinu tih malih genre-slika povremeno izbija, jasno po- 
put krakelira, socijalna zbilja, a zajedno s ekonomskim amplituda- 
ma izvučenim iz nizova arhiviranih brojki dolazimo na prag povijesti 
siromašnih, koja je u pravilu prepuštena literaturi (Nazora, Bencura i 
drugih). Ma koliko izgledali trivijalni, iskazi naših svjedoka govore o 
životu ove sredine više od bilo kakvog formalnog povijesnog pregleda. 
One nisu šarena pozadina jer velikih događaja pred njima nema. 
Razlike u iskazima naših »svjedoka istina« ne govore da je istina 
drugačija, već da je složenija. Dokumenti ih komplementiraju i za- 
okružuju. »Blow up«, uvećanje jedne glatke slike, danas lišene uzbu- 
denja sudionika — uzmimio na primjer ubojstvo na kraju pret- 
hodnog poglavlja — pokazuje frakturu kojoj cijep zadire duboko 
u vrijeme. U spomenutom slučaju radi se o sukobu gospodarevih in- 
teresa s jednim nerežiškim veleposjednikom, sukobu koji je maski- 
ran političkim šarama »narodnjaka« i »talijanaša« nekoliko desetlje- 
ća ranije od vremena ispaljenog metka. U tom događaju učestvuje 
čitav niz posredno i neposredno umiješanih pojedinaca i grupa. Ima- 
mo policijski dossieur, pisma našeg svjedoka koja je zabadao na 
stablima kao prijetnje, predstavke, mišljenja itd. Pričica prerasta u 
dramu igranu u činovima koji su se otegli kroz pola stoljeća. 
Lice povijesti uslojeno je u niz ravnina koje međusobno nisu pove- 
zane samo skokovitim slučajevima. Na zbijenom kraju otoka genius 
loci je vladajući vezivni princip bez obzira kolike nam se razlike 
činile između osobnosti jednog astronoma (Don Nika Mlađega) i jed- 

nog bezimenog pastira. Uostalom, nije li ono ključno poglavlje Na- 
zorovog »Lode« jedna vrst lokalnog, provincijalnog, ali specifičnog 
našeg izmirenja poznatog sukoba Apolona i Pana, ili Apolo- 
na i Marsije, gdje je sukob izglađen a rješenje pomaknuto izvan njih 
visoko u nebo, koje daje jedinstven luk životu na otoku i koje mu 
komplementira energije. 

Blaca se tako otvaraju konceptu »totalne« povijesti. Govoreći malo 
prije o gospodarstvu mislili smo na blatačko pčelarstvo: sačuvani 
su nacrti za izradu ulišta i cijelog pčelinjaka, sačuvan je dossieur 
svake od košnica, a postoji i čitav spis o tehnici cijepanja rojeva na- 
pisan na temelju višegodišnjih eksperimenata. Ali, treba se sjetiti da 
Blaca i u tome stoje u lancu širih otočkih iskustava. Tako Fortis 
1774. g. kod konte Ivelića u Pučišćima vidi nekoliko stotina kamenih 
košnica, gdje je »na razuman način« bilo riješeno uvijek prijeteće 
pitanje vode i paše. Fortis nije propustio da istodobno ne usporedi 
vrsnoću šoltanskog meda s najboljim sicilskim i španjolskim. Nesta- 
nak ovih radinih životinjica iz Blataca, gdje su održavale generacije 
pustinjaka, i današnje stanje njihovog pčelinjaka koji podsjeća na 
pregaženo dječje groblje, samo je jedna od metafora dekadence. Ne- 
stalo je i blatačkih koza i ovaca koje su sve prošle kroz blatački 
arhiv: crne i bijele, mlade i stare, muške i ženske, škiljave i zdra- 
ve, sa svim svojim mlijekom, vunenim ogrtačima i mesom koje svo- 
jim okusom (»nella sua primitiva perfezione« rekao bi Fortis) uvijek 
iznova doziva onu Plinijevu pohvalu bračkim kozama. 

Blaca se tako otvaraju suvremenoj »kvantitativnoj« i »socijalnoj« po- 
vijesti koja potiskuje unikatni, izolirani događaj na račun povijesti 
svakidašnjeg života. Takva povijest dobrim dijelom je usmjerena 
antropološkim, sinkronijskim studijima koje danas u značajnoj mjeri 
određuju metodologiju niza društvenih znanosti. Suvremena povijest 
umjetnosti je, kao i one, neutaživog apetita jer, težeći problemu a 
ne priči, sistematizira i interpretira nizove malih predmeta koji su 
tek nedavno ušli unutar okvira njenog interesa, a taj se od višesto- 
ljetnih »pregrupiranja remek-djela« (Chastel) okrenuo prema perifer- 
nim područjima umjetnosti. Nova povijest umjetnosti teži dakle 
sinoptičkom pregledu i interpretiranju građe zaokružene inven- 
tarima ili izložbama, koje posebnu pažnju posvećuju vezama između 
predmeta (često su to upotrebni kućni, gospodarski, kultni predmeti 
koji kao mala djela govore o nekim zajedničkim civilizacijskim vrijed- 
nostima) i ambijenta u kome se nalaze. Zato se na istom zadatku 
nalaze stručnjaci koji te veze interpretiraju iz različitih kutova. U na- 
šim prilikama, povijest umjetnosti je upravo preko konzervatorstva 
dobila priliku da se iznutra prestroji prema novim, širim zadacima. 
Međutim, čini se da se zaštita spomenika (koja postoji u nas kao 
služba, a ne kao sustav obrazloženih principa) povlači na zadnju 
liniju k »nultim« kategorijama, paradoksalno — upravo u času kad 
se problemi ambijenta svugdje ponovo vraćaju u svijest kao funda- 
mentalan potporanj onoga što pomalo sentimentalno zovemo baština. 
Stoga Pustinju Blaca prenosimo ovdje naglašavajući koherentnost 
njene cjeline unutar koje se zaštitnim radovima ravnopravno održa- 
vaju barokna ulja na platnu, kožnate fotelje XVIH stoljeća, krovovi od 
kamenih ploča, gospodarski inventar; sve ono što u preplitanju zna- 
čenja govori o visokom kulturnom standardu koji je dosegla ta mala 
zadruga pustinjaka. Razmišljajući o cjelini tih veza i prije nego što 
smo napravili povijest našeg namještaja, povijest kovinarstva, odije- 
vanja, stambene arhitekture i prostorne organizacije u ruralnim i ur- 
banim okvirima (a koliko još takvih povijesti nemamo?) — vjeruje- 
mo da ovom izložbom dajemo naznake jednog modela za pristup to- 
talitetu naše kulturne baštine, koja je nastala unutar homogene oko- 
line ljudskog rada zasnovanog na disciplini i hijerarhiji, intenzivnom 
ulaganju radne energije i trijumfalnom osvajanju prostora oko sebe. 


Nema nestašice dokumenata u ukupnosti života Blaca, posebno ne za 
XIX i XX stoljeće koja nam iščezavaju pred očima kao i njihovi sudio- 
nici preko kojih se dodirujemo s nekim od ključnih etapa naše po- 
vijesti. Pričaju oni o nekim još jučer tako prirodnim stvarima kao 
što su obrt i primijenjena umjetnost, koji su nam sačuvani u rijet- 
kim radionicama ili kao popodnevni hobby u sobi. Nije možda trage- 
dija što predmeti iz kultne upotrebe dolaze pod muzejsko staklo, ali 
ima neke tragičnosti u činjenici što predmeti koji su nas do jučer 
okruživali prirodno kao zrak i kao voda postaju umjetnički predmeti, 
predmeti kolektivnog sjećanja. Otud su svi dijelovi ove izložbe na 
rubu metafore i poetske slike, jer one često djeluju po principu obr- 
nutih veličina: onoliko koliko su nam jednom bliski predmeti dalji, 

toliko šire značenje dobivaju. Ova izložba ne želi u Blacima izazvati 
»turističku eroziju«, već hodočašće jednom prostoru koji je do 
zadnjeg pedlja bio blagoslovljen ljudskim radom, i vremenu koje se 
ne može zaustaviti. Vjerujemo ipak da Blaca nisu samo prošlost i 
sjećanje. 

BLATAČKI POTOP 
Nikola Milićević Stariji 


Završetak: Prije nego se završe ove povijestne crtice, red je iztak- 


nuti i strašnji povodanj, koji se je sbio 'na donjoj polovici Brača noćju 
između 28 i 29 Kolovoza g. 1896, i počinio svugdje neopisive i 
nepopravljive škode u zemljam i vinogradim, a oštetio na vlastito 
Pustinju Blaca toliko u posjedu u Nerežišćih, koliko još veće u posje- 
du okolo samostana. Iza dvomjesečne suše, težka se je potreba ću- 
tila od obilate kiše. U večer dne 28. Kolovoza nebo se je nješto bilo 
namrgodilo, podanak obzorja bio mutan, ali nije sve to obećavalo 
ono što se je vapilo, niti je prietilo ono što je nadošlo. Jedanaeste 
ure, iza malo grmljavine i sievanja, nastade padati dosta jaka kiša 
i krupa, što potraja pol sata, pa prestade. Sljedila je sve to veća 
grmljavina i sievanje; paka pol sahata iza polnoći opet se navrati 
još veća kiša, koja je lievala na kable blizu uru vremena. Nakon odu- 
ška od pol ure, preuze isto lievanje kiše, koje brzo odpusti od svoje 
naglosti tako da na dva sata i pol poslje polnoći nije nego tiho ro- 
silo, a oblaci sasviem iztančali. U ta doba opet se nastavi grmljavi- 
na i sievanje i strašna huka i orljavina, koja se u obće predteći suhe 
krupe. Krupe se ne ču, kiše se ne vidi; a kad ona huka i orljavina 
stigoše bliže, na jedan put oboriše se rieke vode niz sve prodoce 
i doline, guleći stabljike, rušeći zidove, gomile, ograde, nasipe, i no- 


seći sobom svaku oprijeku, kamenje, šovuru, zemlju, drvlje, gdje na- - 


sipljući, a gdje kopajući duboke potoke i rivine, obratiše mnoge i 
mnoge liepe i plodne vinograde ili u nasipe ili u potočine i vodode- 
rine. 

Crne pijavičine, nadušene neizmjernom vodom, prolomiv oblake, 
očepiše se po vrhu dolnje polovice Brača; pa spustiv se vode niz 
brdice i prodoce, kupeć u pripomoć već nalazeću se dosta jaku vodu, 
sve to veće rastući, strašnom svojom rušećom provalom, uzrokujuć 
rečenu strahotnu huku i orljavinu, kotrljajući sobom svega i svašta, 
kao i ogromna kamenja, ne prestadoše dok se ne izlieše sa sviem 
u more. 

Ovaj kobni udes, kakov nikad valjda od kad je Brač nije se desio, 
nije preštedio nit ovu dolinu Blaca. Rieka vode počela je na deset ki- 
lometara dalečine, a to početkom prodolce Rvališća; pak izpred Dra- 
govode niz dolinu Blataca do u luku u more. Što je učinila ova ne- 
sretna voda, to nije pojmivo već onomu samo, koji je prije vidio 
ovu dolinu, pa isti ju danas razgleda. Svom dolinom nije više onih 
liepih vinograda, nije više onih uresnih stabljika, vrtala, voćnjaka, 
perivoja, limuna, naranača. 

Jutrom dneva 11 Studenoga iste godine 1896 opet udri velika kiša i 
prolom oblacih, i nasrnu novi povodanj malo manji od prvoga, koji 
ponovi prve jade i nezgode i uništi sve poprave i naprave, što je do 
tada težačka ruka bila izvela; a na mjesta podvojstruči prvašnje 
škode i vododerine;«Koji-uništiše za uvjek neke prodole takovim na- 
sipim ili potočinam,.da je baš nemoguće, a i nevriedno, da bi ruka 
čovječja posegla za koju napravu i obradjivanje. 

Tko će ovo napraviti? < 

